Da li je 2018. godina nuklearnog rata: Ovo su žarišta od kojih strahuje planeta - 01.01.2018, Sputnik Srbija\nPacifik, Bliski istok, Ukrajina, Balkan, kao i migrantski talas u Evropi mogli bi da budu najopasniji izazovi za svet tokom ove godine, saglasni su sagovornici... 01.01.2018, Sputnik Srbija\nanalize i mišljenja, vesti, šta se krčka na bliskom istoku\n20:53 01.01.2018 (Osveženo: 14:10 15.01.2018)\n© AFP 2021 / DELIL SOULEIMANBorac\nPacifik, Bliski istok, Ukrajina, Balkan, kao i migrantski talas u Evropi mogli bi da budu najopasniji izazovi za svet tokom ove godine, saglasni su sagovornici Sputnjika.\nKriznih žarišta na našoj planeti, nažalost, ne manjka, a ovo su neka koja, prema ocenama stručnjaka, nose najveći potencijal za eskalaciju u 2018. godini.\nPrema rečima Borislava Korkodelovića, spoljnopolitičkog komentatora i stručnjaka za Daleki istok, godina za nama uveliko je komplikovala odnose u području gde se sreću interesi SAD sa jedne, i Kine i Rusije sa druge strane. Niz raketnih i nuklearnih proba Severne Koreje izazvao je veliku nervozu u Južnoj Koreji, Japanu, a naročito u SAD.\n26 Decembar 2017, 11:15\n„Verujem da će početkom godine biti nastavljeni užurbani napori severnokorejskog režima da izvede bar još jednu probu raketa dalekog dometa, kojima Kim Džong Un misli da će uspostaviti ’nuklearnu ravnotežu‘ sa SAD. Iako vlada opšte uverenje da je ta pretnja po SAD mnogo manje realna nego po Južnu Koreju ili Japan, postoje mišljenja da bi Kim Džong Un mogao od maja da proglasi da je kompletirao nuklearni program i da je Severna Koreja definitivno nuklearna sila, sa čim čovečanstvo mora da se pomiri“, kaže Korkodelović.\n„Treba imati na umu da će SAD, u svetlu budućih akcija Pjongjanga, povećavati ulog. Ne isključuje se da će Vašington možda probati i neki ’hirurški zahvat‘ kojim bi eliminisao nuklearni program Severne Koreje. Od takve akcije diže se kosa na glavi svima u regionu, jer bi glavna žrtva takvog tragičnog scenarija, uz Severnu Koreju, sasvim sigurno bila i Južna Koreja“, ocenjuje Korkodelović.\nDa Korejsko poluostrvo neće biti mirno veruje i Nemanja Starović, istoričar i odličan poznavalac Bliskog istoka.\n„Strategija Severne Koreje da konstantnim nuklearnim i raketnim probama dokazuje svoj status nove nuklearne sile, na Zapadu se, a pre svega u SAD, tretira kao provokacija. Pod pretpostavkom da će se ove akcije Pjongjanga nastaviti i u narednoj godini, moguće je da će u jednom trenutku doći do određenih kontramera u vojnom smislu, što bi, ukoliko se to proširi na čitav region, moglo dovesti i do vojne eskalacije. Ipak, ne verujem da je izgledno da će doći do sveopšteg nuklearnog rata“, smatra Starović.\n22 Decembar 2017, 07:00\n„Porast tenzija se koristi kao opravdanje za pojačavanje američkog vojnog prisustva u Južnoj Koreji i Japanu, što se negativno odražava po bezbednost Kine. Zato me ne bi iznenadilo da u toku naredne godine Kina iskoristi uticaj koji ima u političkim i vojnim strukturama Severne Koreje, i da direktno ili indirektno utiče na neke promene unutar severnokorejskog režima“, kaže Starović.\nBorislav Korkodelović ističe da će rivalitet između SAD i Kine na severoistoku Azije bivati sve veći.\n„Između SAD i Kine postoje mnoga nerešena pitanja, privredna i iz sfere međunarodne politike, a problemi postoje i u Južnom kineskom moru u pogledu, kako Amerikanci kažu, kineskog ograničavanja slobodnog protoka roba i putovanja najfrekventnijim morima sveta. To je nešto što će sigurno biti nastavljeno u 2018. godini“, napominje Korkodelović.\nNemanja Starović primećuje da je na području Bliskog istoka poslednjih meseci došlo do svojevrsne podele na blokove.\n26 Novembar 2017, 14:55\n„Pod patronatom Vašingtona stvoreno je novo savezništvo između Izraela i Saudijske Arabije, a na njihovoj meti se nalazi Islamska Republika Iran sa saveznicima — Turskom i Rusijom. Može se očekivati dalje zaoštravanje između ta dva bloka na Bliskom istoku, mada ne verujem da u perspektivi može doći do otvorenog rata protiv Irana, jer bi takva vojna ’avantura‘ zaista imala katastrofalne posledice. Mislim da je situacija najzapaljivija upravo na granicama Izraela, pa je moguće očekivati neku vrstu novog vojnog sukoba između Izraela i pokreta Hezbolah u Libanu, kao i novi sukob sa radikalnim palestinskim pokretom Hamas koji kontroliše pojas Gaze“, objašnjava Starović.\nI Borislav Korkodelović ukazuje na to da je Bliski istok najkomplikovaniji deo sveta i podseća na svojevrsan „posrednički“ rat između Irana i Saudijske Arabije.\n„Tragičan rat u Jemenu postao je komplikovaniji otkako tamošnji pobunjenici Huti sve češće raketama pokušavaju da ugroze gradove u Saudijskoj Arabiji. Glavna žrtva su obični ljudi, a procenjuje se da je najmanje 12.000 stanovnika Jemena izgubilo život u protekle dve i po godine otkako traje intervencija Saudijske Arabije, UAE i Bahreina“, primećuje Korkodelović.\nKako kaže, u tom delu sveta treba imati na umu i neprijateljstvo između SAD i Irana u pogledu međunarodnog sporazuma o iranskom nuklearnom programu, kao i činjenicu da je Izrael uveliko osokoljen odlukom predsednika Trampa da prizna Jerusalim kao glavni grad jevrejske države. To veoma komplikuje situaciju u regionu, a posledice Trampove odluke će se tek videti.\n28 Decembar 2017, 09:31\n„Ne treba zaboraviti ni na fenomen Islamske države, koja se, iako uveliko poražena u Iraku i Siriji, pomera na zapad, prema Egiptu i Libiji. Moguće je da će krenuti i na jug prema Nigeru, Centralnoafričkoj Republici ili do severa Nigerije, pa i iduće godine treba računati na ovaj problem“, upozorava Korkodelović.\nPrema rečima Nemanje Starovića, iako je u poslednje vreme situacija na frontovima u Donbasu stabilizovana, ne sme se prenebregnuti činjenica da se režim u Kijevu nalazi pred ogromnim problemima i da je praktično suočen sa ekonomskom devastacijom.\n„Poznato je da u takvim situacijama režimi često pribegavaju podizanju nacionalnih i nacionalističkih tendencija, što bi moglo da dovede i do nekog novog vojnog pohoda prema Donjecku i Lugansku. To svakako ne bi naišlo na odobravanje Moskve, koja, po svemu sudeći, nije spremna da dopusti da se bilo šta negativno desi ruskom stanovništvu na tom području“, ističe Starović.\nTeroristi na Kosmetu prete za Vaskrs\n„Možemo očekivati da to nezadovoljstvo bude materijalizovano čak i u vidu određenih incidenata, koji bi opet mogli da dovedu do početka jedne spirale nasilja. Jako je važno da naše bezbednosne službe ostanu korak ispred albanskih ekstremista na KiM, kako bismo sa pravovremenim informacijama o njihovim aktivnostima bili spremni da preduzmemo određene mere i da naš eventualni odgovor na vreme legitimizujemo pred međunarodnim faktorom“, ukazuje Starović.\nMigracije sa Bliskog istoka, iz centralne Azije, ali najviše iz Afrike, problem su koji će, prema rečima Borislava Korkodelovića, biti sve aktuelniji za Evropu.\n„Afrika je kontinent sa 1,2 milijarde žitelja. Procenjuje se da će tamo 2050. godine biti oko 2,4 milijarde, a 2100. oko četiri milijarde stanovnika, od čega će oko 60 odsto biti mladi ljudi do 15 godina. To je ogromna demografska dividenda, ali bi mogla da bude i izuzetno eksplozivna stvar ukoliko Evropa, koja je najbliža i najugroženija potencijalnim novim talasima migracije, ne pomogne afričkim državama da ulažu u obrazovanje, otvaranje novih radnih mesta i ukupan razvoj afričkog kontinenta“, upozorava Korkodelović.


Od dijagnoze do lečenja – Astma.rs\nOd dijagnoze do lečenja\nNastavak članka Osnovne činjenice o astmi. Autor: dr Dušica Jarić\nOsnovi preduslov za lečenje svih bolesti pa i astme je dobra i tačna dijagnoza. I dijagnostika astme počinje sa anamnezom i traženjem “tipičnih simptoma“, a to su: ponavljane epizode kašlja, sviranja u grudima ( engl. wheezing) praćeno osećajem nedostatka vazduha ili gušenjem. Ove tegobe se najčešće javljaju tokom izlaganja provocirajućim faktorima kao što su: respiratorne infekcije, alergeni, aerozagadjenje, nakon uzimanja aspirina i sličnih lekova, usled ekstremnog emotivnog uzbudjenja, fizičkog zamora ili promene vremena. Ono što je skoro tipično za astmu je da izmedju ovih epizoda koje prolaze spontano ili na primenu lekova, disanje je sasvim normalno. Ukoliko se ove tegobe javljaju u mladjoj životnoj dobi, kod nepušača, obično tokom noći ili rano pred zoru verovatnoća da se radi o astmi je još veća. Podatak o pridruženoj alergijskoj kijavici još više povećava verovatnoću dijagnoze. Danas važi koncept “jedan disajni put-jedna bolest”, a to znači da se alergijska bolest disajnih puteva može manifestovati kao alergijska kijavica ili astma ili što je češće obe bolesti udruženo, pri čemu kijavica obično nekoliko godina prethodi simptomima astme. Podatak da neko u porodici ima astmu ili alergijsku kijavicu čini dijagnozu još verovatnijom.\nPosle detaljne anamneze uvek sledi dobra klinički pregled, koji može biti u potpunosti uredan ukoliko u momentu pregleda osoba nema tegobe. Ukoliko se osoba sa astmom javi lekaru u momentu tegoba pregledom se mogu naći znaci koji ukazuju na “bronhospazam”. Nekada nam retrogradno pomažu i zapažanja osoba iz bolesnikove okoline koji kažu da je u momentu tegoba disanje bilo čujno, ubrzano, sa sviranjem u grudima. U slučaju težih napada gušenja bolesnik ne može da leži, obično sedi ili stoji oslanjajući se na neki naslon, govor može da bude veoma otežan i isprekidan, uz ubrzan rad srca\nNakon svega ovoga lekaru ostaje da pregledima plućne funkcije (spirometrija, dvonedeljno praćenje PEFa, farmakodinamski testovi) definitivno potvrdi ili isključi bronhijalnu hiperreaktibilnost i revezibilnu bronhoopstrukciju kao osnovnu funkcionalnu karakteristiku astme. Ispitivanje uvek treba dopuniti i alergološkim testiranjem, jer je važno identifikovati potencijalne alergene kao pokretače pogoršanja astme.\nPre nego što postavi definitvnu dijagnozu, vaš lekar će obavezno razmotri i druga difernecijalno dijagnostička stanja koja mogu da daju simptome slične astme ili da idu udruženo sa astmom.Kod mladjih osoba virusne respiratorne infekcije posebno one uzrokovane atipičnim respiratornim patogenima (Mycoplasma ili Chlamidia pneumoniae) mogu da daju prolaznu bronhijalnu hiperreaktibilnost. Čest uzroka hroničnog kašlja sa sviranjem u grudima je i gastroezofagelana refluksna bolest koja se dodatno manifestuje i simptomima gorušice i vraćanja kiselog želudačnog sadržaja u grlo. Kod starijih osoba koji su dugogodišnji pušači osećaj nedostatka vazduha sa kašljem i iskašljavanjem češće je posledica hornične opstruktivne bolesti pluća i emfizema pluća koji se često pogrešno naziva “astma”. Srčana slabost može da se manifestuje osećajem gušenja i nedostatka vazduha kao i brojne druge bolesti (tumori pluća, bronhiektazije, inhalacija stranog tela bronhiolitis, disfunkcija glasnica).\nSamo ukoliko je dijagnoza boleti tačna može se i očekivati uspeh u lečenju.\nmiroslav 18. 2. 2009.\ndrago mi je da sam naisao na sajt sa ovako vaznom temom i plemenitim zdravstvenim radnikom.jos uvek nisam procitao , samo sam pogledao i snimio za citanje, javicu se pozdrav.


Ministarstvo kulture najavilo sudski postupak protiv tabloida 'Srpski telegraf'\nMinistarstvo kulture i informisanja Srbije najavilo je da će ponovo pred nadležnim sudskim organima pokrenuti odgovarajući postupak zbog kršenja Zakona o javnom informisanju i medijima, zbog pisanja tabloida "Srpski telegraf" o otmici maloletne devojčice, saopšteno je u petak iz tog ministarstva.\nU Ministarstvu kažu da će to činiti svaki put kada proceni da su ugroženi interesi bilo kog deteta a naročito onog koje je bilo žrtva svirepog krivičnog dela.\n"Upornost 'Srpskog telegrafa' u ponavljanju inkriminisanih radnji zahteva snažnu reakciju svih nadležnih državnih organa i najšire javnosti. Zloupotrebi medija mora se stati na put svim raspoloživim zakonskim sredstvima i odgovornim društvenim postupanjem", navodi se u saopštenju.\nOštre reakcije na tabloide u Srbiji zbog objavljivanja detalja o otmici devojčice\nDržavni sekretar u Ministarstvu kulture i informisanja Aleksandar Gajović prethodno je u izjavi medijima rekao da je to ministarstvo pokrenulo prekršajne prijave protiv tri tabloida zbog kršenja Zakona o informisanju i medijima.\nPodsetimo, pojedini tabloidi su u četvrtak na naslovne strane izvukli izjave uhapšenog Jovanovića o tome kako je danima mučio otetu dvanaestogodišnju devojčicu.\nPotez tabloida kritikovala su i novinarska udruženja UNS i NUNS.


Društvo arhitekata Beograda - UDRUŽENJE ARHITEKATA SRBIJE raspisuje konkurs za dodelu GODIŠNJIH NAGRADA ZA ARHITEKTURU za 2017.godinu\nA. Najuspešnije arhitektonsko delo iz svih oblasti arhitekture autorima pojedincima ili autorskim timovima, realizovano u protekloj godinizaključno sa 31.12.2017.godine za Godišnju nagradu„Aleksej Brkić“.\nB. Izvedeno delo naših arhitekata koje je realizovano u inostranstvu u konkurenciji za povelju Udruženja arhitekata Srbije , u protekloj godini, zaključno sa 31.12.2017.\nC. Nagrada za najuspeliji studentski projekat arhitekture studentima arhitekture, nastao u toku nastavnog procesa u protekloj 2017. godini.\n- Dr Igor Marić, arhitekta, predsednik Žirija\n- Predrag Milutinović, arhitekta, Beograd\n- Siniša Tatalović, arhitekta, Beograd\n- doc. dr Branislava Stoiljković, arhitekta, Niš\n- Leonid Nešić, arhitekta, Novi Sad\nKonkurs za nagradu se raspisuje od 16.07.2018., a rok za podnošenje predloga sa kompletnom dokumentacijom je do 25.09.2018.godine do 15,00 časova.\nPredlozi se dostavljaju na adresu Udruženja arhitekata Srbijei Društva arhitekata Beograda, Kneza Miloša 7a/III, soba 32, svakog radnog dana od 09,00 do 16,00 časova, kontakti:\n« Urbanističko-arhitektonski konkurs “Nova Mesta” РЕПУБЛИКА СРБИЈА МИНИСТАРСТВО СПОЉНИХ ПОСЛОВА »\nАнсамбл народних игара...\n§ Почетак конкурсног рока / датум оглашавања - 20.08.2019...


Mera Vlade | Reforma državne uprave\nFokus reforme državne uprave i lokalne samouprave će biti na redefinisanju broja zaposlenih, jačanju kapaciteta državnih službenika i podizanju njihove odgovornosti, kao i uvođenje odgovornosti samouprava za kvalitet sopstvenih odluka. Državna administracija treba da postane podrška, a ne prepreka investitorima i privatnicima, i premijer je najavio da će tome umnogome doprineti agresivno uvođenje elektronske uprave. Usvojen je Akcioni plan za sprovođenje Strategije reforme javne uprave, najavljen početak uvođenja sistema elektronskih građevinskih dozvola, usvojeni su Zakon o inspekcijskom nadzoru, izmene Zakona o matičnim knjigama, izmene Zakona o državnim službenicima, o platama državnih službenika i nameštenika, o platama u državnim organima i javnim službama, kao i izmene Zakona o državnoj upravi. Formiran je Sekretarijat za javne politike koji će se baviti analiziranjem propisa i davanjem mišljenja o njihovim efektima. Registar zaposlenih u javnom sektoru, prvi put sačinjen u mandatu prethodne vlade, pokazuje da u državnoj upravi radi 36.000 ljudi, na lokalu 163.000, u obrazovanju 161.000, a 135.000 u zdravstvu i da značajnijeg smanjenja još uvek nema.\nJanuar 2016. Ne bi bilo dobro da u 2016. bez posla ostane 30.000 ljudi iz javne uprave, bez preduzeća, kaže ministarka za državnu upravu i lokalnu samoupravu Kori Udovički.\nJul 2015. Ministarska državne uprave i lokalne samouprave izjavila je da Vlada Srbije još nije usvojila dokumente o kriterijumima za smanjenje broja zaposlenih u javnoj upravi, ali da je dogovoreno da ministarstva odrede gde su viškovi.\n– Predstavljajući Predlog zakona o Registru zaposlenih u javnom sektoru, Udovički kaže da je to više tehnički akt koji treba da omogući praćenje naročito zakona o načinu odredjivanja maksimalnog broja zaposlenih u javnom sektoru, a uredjuje prikupljanje i obradu podataka zaposlenih u skladu sa Zakonom o zaštiti podataka o ličnosti.\nJun 2015. Ministarka državne uprave i lokalne samouprave Kori Udovički najavila je juče da će prva otpuštanja u javnom sektoru početi već od septembra. U prvoj fazi, radi konsolidacije finansija, neophodno je da se državna uprava smanji za 9.000 zaposlenih, a da bi do kraja godine u javnom sektoru trebalo da bude 20.000 ljudi manje.\nApril 2014. Potpredsednica Vlade i ministarka državne uprave i lokalne samouprave Kori Udovički poručuje da će novi Zakon o opštem upravnom postupku omogućiti da država bude pravi servis građana i privrede\nApril 2015. Ministarstvo za državnu upravu će pooštriti postupke i intezivnije pokretati prekršajne prijave koje se tiču naloga poveranika za informacije od javnog značaja.\nApril 2015. Ministarka državne uprave i lokalne samouprave Kori Udovički izjavila je da apsolutno nije tačno da će do 30.juna biti otpušteno 16.000 ljudi iz javnog sektora i navela da će taj broj biti poznat na jesen.\nApril 2015. Potpredsednica vlade i ministarka državne uprave i lokalne samouprave Kori Udovički izjavila je danas da će novim zakonom o opštem upravnom postupku biti pojačana disciplinska odgovornost za “ćutanje” administracije na zahteve građana i privrede.\nMart 2015. Krajem aprila biće predstavljen zakon o racionalizaciji javnog sektora, kaže ministarka državne uprave Kori Udovički.\nMart 2015. Ministarka državne uprave i lokalne samouprave Kori Udovički izjavila je danas da od jula počinju otpuštanja u javnom sektoru. Do kraja aprila, početka maja, biče usvojen program i zakon koji će predvideti koliko zaposlenih može da bude u sistemu i odrediti okvire da bi se krajem juna, kao što je predvidjeno maranžmanom sa MMF-om, ” u to krenulo ozbiljnije”.\nMart 2015. Prvi Nacrt zakona o platama je spreman i on bi mogao da bude predstavljen javnosti početkom maja, a predloženo rešenje je 60 platnih grupa bez razreda\nFebruar 2015. Smanjićemo zaposlenost u javnom sektoru za 5 odsto, to će se jednim delom postići prirodnim odlivom, ali i sporazumnim raskidom radnog odnosa sredinom 2015, kroz pripremu budžeta za pojedinačne javne institucije u okviru budžeta za 2015.\nFebruar 2015. Zakon o platama će pružiti mogućnost boljeg upravljanja platama, doneti transperetnost i pravičnost u zaradama i njegovo usvajanje očekuje se polovinom ove godine, nakon što prođe konsultacije sa svim zainteresovanim stranama. Drugi ključni zadatak predstavlja donošenje zakona o platama, koji ima za cilj stvaranje pravednijeg sistema nagrađivanja.\nFebruar 2015. U toku je priprema zakona o zaposlenima u autonomnim pokrajinama i jedinicama lokalne samouprave. Početak primene predviđen je za 1. mart. Svima smo poslali dopise u kojima tražimo da do sredine februara čelnici lokalnih samouprava dostave svoje predloge. Ideja je da broj angažovanih u administraciji, pored broja stanovnika, zavisi i od razvijenosti opštine i drugih faktora – objašnjavaju u Ministarstvu.\nFebruar 2015. Do sredine godine, Vlada će uraditi plan racionalizacije zaposlenih u javnom sektoru, kao i platne razrede. Prema ranijim podacima, višak je oko pet odsto zaposlenih. Stručnjaci kažu da je to jedan od najtežih ispita za Vladu jer se do sada niko tim problemom nije ozbiljno bavio.\nFebruar 2015. Dušan Vujović najavio da će u narednih nekoliko meseci biti završen plan za reformu javne uprave, uz napomenu da aranžman sa Međunarodnim monetarnim fondom ne predviđa otpuštanje radnika.\nFebruar 2015. Potpredsednica Vlade Srbije Kori Udovički najavila je danas da će u prvoj polovini ove godine javna administracija biti smanjena za pet odsto.\nFebruar 2015. Zakon o platama će pružiti mogućnost boljeg upravljanja platama, doneti transperetnost i pravičnost u zaradama i njegovo usvajanje očekuje se polovinom ove godine, nakon što prođe konsultacije sa svim zainteresovanim stranama.\nFebruar 2015. Drugi ključni zadatak Vlade predstavlja donošenje zakona o platama, koji ima za cilj stvaranje pravednijeg sistema nagrađivanja.\nDecembar 2014. Ministar državne uprave i lokalne samouprave Kori Udovički izjavila je da će za mesec dana biti gotova analiza koja će pokazati gde u državnoj upravi ima viškova zaposlenih.\nNovembar 2014. Sekretarijat za javne politike biće zadužen da premijerov ekspoze pretoči u Akcioni plan.\nOktobar 2014. Zakon o platnim razredima urediće primanje plate po platnim razredima odnosiće se na 550.000 ljudi u javnom sektoru i “dovešće u red sve odnose zarada”. Platni razredi odnosiće se na javnu upravu, ne za javna preduzeća.\nOktobar 2014. Do kraja godine biće završen nacrt strategije o uvodjenju elektronske uprave.\nSeptembar 2014. Potpredsednica Vlade Kori Udovički izjavila je da je cilj Vlade da se bolje i jasnije upravlja platama u javnom sektoru i da se zna ko i koliko zarađuje.\nAvgust 2014. Udovički: Minuli rad ubuduće isti za državne službenike i zaposlene kod privatnika. Nastojaćemo da uspostavimo obavezujuće planiranje, za koje je zadužen Republički sekretarijat za javne politike. Takođe, usvojićemo propis o strateškim i implementacionim razvojnim dokumentima, osnovama sistema strateškog planiranja i procesu definisanja javnih politika\nAvgust 2014. Nastojaćemo da uspostavimo obavezujuće planiranje, za koje je zadužen Republički sekretarijat za javne politike. Takođe, usvojićemo propis o strateškim i implementacionim razvojnim dokumentima, osnovama sistema strateškog planiranja i procesu definisanja javnih politika\nJul 2014. Vlada Srbije bi krajem avgusta trebalo da utvrdi Predlog zakona o zaposlenima u autonomnim pokrajinama i jedinicama lokalne samouprave, koji će unaprediti sistem radnih odnosa\nJul 2014. Prema Zakonu o budžetskom sistemu programsko budžetiranje mora da se uvede od 2015. što znači da će se budžet za iduću godinu, ove jeseni, raditi po tom principu\nJun 2014. Programsko budžetiranje na nivou jedinica lokalne samouprave zaživeće od naredne godine.\nMaj 2014. Zakon o platama, koji će regulisati primanja za sve u javnom sektoru, biće usvojen na jesen\nMart 2014. Aleksandar Vučić je u ekspozeu obećao analizu stanja u javnom sektoru – radnih mesta, broja potrebnu strukturu i učinke zaposlenih, institucija i njihovih delatnosti u cilju optimizacije obima javnog sektora. Proces analize trajaće do novembra 2014, kada bi bila doneta odluka o dinamici implementacije u svakom od sektora. Takođe, obećano je i uvođenje jedinstvenog sistema pravičnih platnih razreda i definisanje dinamike povećanja zarada i smanjenja broja zaposlenih kroz pregovore sa sindikatima.\nNajavljeno je i refokusiranje sa promene državnih službenika na jačanje njihovih kapaciteta i podizanju njihove odgovornosti u primeni propisa i sprovođenju utvrđenih procedura, i u tom kontekstu uspostaviće se obaveza edukacije i usavršavanja državnih službenika na svim nivoima. Redefinisaće se kriterijumi za zapošljavanje i napredovanje u državnoj upravi. Državna administracija postaće podrška, a ne prepreka investitorima i privatnicima. Najavljeno je i uvođenje elektronske uprave, kao u uvođenje opšteg principa „ćutanje uprave znači odobrenje“.\nUsvojiće se potrebne zakonodavne izmene (pre svega izmene Zakona o državnoj upravi) koje će propisati način na koji se javne politike donose kako bi one bile realne, usklađene i sprovodive.\nPrivreda, civilno društvu i druge zainteresovane strane učestvovaće u svim fazama donošenja pravnih akata, od koncepta zakona, do predloga, uključujući i pripremu podzakonskih akata.\nObećano je definisanje maksimalanog broja zaposlenih koji se direktno ili indirektno finansiraju iz opštinskog budžeta, a na osnovu broja stanovnika i razvijenosti opština, kao i bolju naplatu lokalnih poreza.\nDecembar 2015.Predviđeno je da zdravstvene ustanove imaju maksimalno 111.485 zaposlenih na neodređeno vreme – fakulteti 23.427, srednje škole 33.079, a osnovne 71.379 radnika. Odluka o maksimalnom broju zaposlenih objavljena je u Službenom glasniku a detalju listu možete pogledati na OVOM LINKU.\nDecembar 2015. U narednoj godini biće produžena zabrana zapošljavanja u javnom sektoru, predviđeno je Zakonom o budžetskom sistemu, koji je danas usvojen u Skupštini Srbije.\nDecembar 2015. Vlada Srbije usvojila je odluku o maksimalnom broju zaposlenih u javnoj upravi. Prema Fiskalnoj strategiji za 2016. godinu već u januaru 14.000 ljudi ostaće bez posla, a u narednoj godini plan je da se ugasi ukupno 35.000 radnih mesta.\nNovembar 2015. Vlada Srbije produžiće zabranu zapošljavanja u javnom sektoru do kraja marta naredne godine, iako je ona, prema zakonu, trebalo da bude na snazi do kraja ove godine, pišu beogradski mediji. Rok se produžava jer se kasni s otkazima i racionalizacijom zaposlenih, koji primaju platu iz budžeta, pa je potrebno dodatno vreme da se ceo javni sektor prilagodi manjem broju radnika\nNovembar 2015. Vlada Srbije produžiće zabranu zapošljavanja u javnom sektoru do kraja marta naredne godine, iako je ona, prema zakonu, trebalo da bude na snazi do kraja ove godine, pišu beogradski mediji.\nJul 2015. Predlogom zakona o načinu određivanja maksimalnog broja zaposlenih u javnom sektoru, koji je Vlada utvrdila, otvoren je prostor za racionalizaciju tog sektora.\n– Komisija za zapošljavanje Vlade Srbije ima čak 40.000 zahteva za prijem novih ili preraspodelu već zaposlenih radnika u javnom sektoru.\n– Ministarstvo državne uprave i lokalne samouprave pokrenulo je javnu raspravu o nacrtu Zakona o opštem upravnom postupku. Radnu verziju teksta formulisala je Posebna radna grupa za primenu teksta nacrta Zakona o opštem upravnom postupku Ministarstva državne uprave i lokalne samouprave u čijem radu su učestvovali predstavnici ministarstva, upravnog sudstva, akademske zajednice i privrede.\nApril 2015. Ministarstvo državne uprave i lokalne samouprave i Kancelarija za saradnju sa civilnim društvom organizovali konsulativni radni sastanak sa predstavnicima civilnog društva koji se organizuje u okviru procesa izrade Zakona o opštem upravnom postupku\nMart 2015. Vlada Srbije usvojila Akcioni plan za sprovođenje Strategije reforme javne uprave\n– Prvi Nacrt zakona o platama je spreman i on bi mogao da bude predstavljen javnosti početkom maja, a predloženo rešenje je 60 platnih grupa bez razreda\n– EU spremna da tehnički i finansijski pomogne reformu državne uprave u Srbiji.\nFebruar 2015. Zahvaljujući kvalitetu Akcionog plana za Strategiju reforme javne uprave obezbeđen osnov za sektorsku budžetsku podršku EU već od 2016.godine, a u okviru sredstava iz fonda IPA2015.\n– Savet za reformu javne uprave, kojim je predsedavala potpredsednica Vlade i ministarka državne uprave Kori Udovički, usvojio je danas polazne osnove za predlog zakona kojim će se regulisati smanjenje broja zaposlenih u javnoj upravi, koje će biti sprovedeno do kraja 2017.\nDecembar 2014. Pokrenut konsultativni proces na predlog Strategije i Akcionog plana razvoja eUprave u Srbiji. Radimo i na tome da unapredimo procedure zapošljavanje. Jedan od poteza u tom pravcu su i nedavno usvojene izmene Zakona o državnim službenicima koje obavezuju da zaposleni na položaju budu postavljeni kroz konkurs.\n– Izmene Zakona o matičnim knjigama se usvajaju kako bi ta zakonska rešenja bila uskladjena sa već usvojenim izmenama Zakona o državnoj upravi u oblasti uslova koje državni službenik mora da ispuni.\n– Vlada će usloviti budžetsku podršku lokalnim samoupravama racionalnim poslovanjem i zapošljavanjem. Izmenama i dopunama Zakona o lokalnoj samoupravi predviđamo obavezu da lokalne samouprave organizuju javne rasprave prilikom pripreme opštih akata uključujući i budžet.\nNovembar 2014. Ministarstvo državne uprave i lokalne samouprave osnovalo je Radnu grupu za izradu Strategije razvoja eUprave u Republici Srbiji za period od 2015. do 2018. godine.\nOktobar 2014. Uloga novoformiranog Sekretarijata za javne politike je da analizira propise i daje mišljenja o njihovim efektima. Srbija ima 160 neusaglašenih strategija.\nSeptembar 2014. Usvojene su izmene zakona o državnim službenicima, o platama državnih službenika i nameštenika, o platama u državnim organima i javnim službama, kao i izmene Zakona o državnoj upravi.\nAvgust 2014. Vlada Srbije usvojila je Predlog zakona o izmenama i dopunama Zakona o državnim službenicima, Predlog zakona o izmeni i dopuni Zakona o platama državnih službenika i nameštenika, Predlog zakona o platama u državnim organima i službama kao i Predlog zakona o izmenama i dopunama Zakona o državnoj upravi. Resorni ministar Kori Udovički rekla je da je cilj ovih zakona povećanje efikasnosti i odgovornost javne uprave pred kojom leže odgovorni poslovi, a nikako otpuštanje zaposlenih u javnom sektoru. Otpuštanja moraju biti fokus kod javnih preduzeća, pravi viškovi su tamo - rekla je Udovički.\nJun 2014. Vlada je na 13. sednici donela Uredbu o dopunama Uredbe o koeficijentima za obračun i isplatu plata zaposlenih u javnim službama kojom se menjaju dva člana prvobitno usvojenog dokumenta.\n– Vlada je donela Uredbu o izmeni Uredbe o postupku za pribavljanje saglasnosti za novo zapošljavanje i dodatno radno angažovanje kod korisnika javnih sredstava koja se odnosi na broj lica zaposlenih na određeno vreme zbog povećanog obima posla, lica angažovanih po osnovu ugovora o delu, ugovora o privremenim i povremenim poslovima, preko omladinske i studentske zadruge i lica angažovanih po drugim osnovama kod korisnika javnih sredstava. Time je Ministarstvo finansija preporučilo da se do 30. juna da broj takvih zaposlenih zadrži na nivou od 1. marta 2014. godine, a sada je preporuka da se zadrži do 31. oktobra 2014.\nApril 2014. Zakonom o ministarstvima formiran Republički sekretarijat za javne politike koji, između ostalog, obavlja i stručne poslove koji se odnose na sprovođenje regulatorne reforme i analizu efekata propisa koje pripremaju ministarstva i posebne organizacije.\nJanuar 2016. Aleksandra Jerkov iz Demokratske stranke: Baš kao što se ni Zakon o maksimalnom broju zaposlenih nije odnosio na javna preduzeća u kojima ima najviše zaposlenih stranačkih aktivista, tako se ni zakoni o platama u javnom sektoru neće odnositi na javna preduzeća u kojima ti zaposleni stranački aktivisti dobijaju enormne plate. Istovremeno, od ministarke Kori Udovički dolaze najave da će upravo iz zdravstva i prosvete biti otpušten najveći broj lјudi.\nDecembar 2015. “Novi predlog Zakona o sistemu plata zaposlenih u javnom sektoru stavlja ove zaposlene u poziciju gradjana drugog reda, jer se njime suštinski oduzima pravo na socijalni dijalog i kolektivno pregovaranje o ceni rada, garantovano medjunarodnim konvencijama i Ustavom Republike Srbije”, ocenjuje se u saopštenju KSS-a.\nDecembar 2015. Postoji opasnost od neplaniranog, da ne kažem haotičnog otpuštanja u narednom periodu, kaže predsednik Fiskalnog saveta Pavle Petrović.\nAvgust 2015. Glavni koordinator pet stručnih timova u okviru sistema “deliveri junit”, formiranih u kabinetu premijera Srbije Aleksandara Vučića, je, prema nezvaničnim saznanjima Danasa, izabran, ali predstavnici vlasti njegovo ime još drže pod velom tajne. U kabinetu predsednika vlade, naime, ni nakon nekoliko pokušaja da saznamo ko je na čelu sistema upravljanja premijerovim kabinetom, po modelu bivšeg britanskog premijera Tonija Blera, odgovor nismo dobili. Međutim, kako za Danas nezvanično kažu zaposleni u Vladi Srbije, sistem “deliveri junit” je nakon godišnjice ove vlade u aprilu počeo da se gasi, a šefove stručnih timova više niko ne viđa u Nemanjinoj 11.\n– Svetska banka završiće u septembru analizu radnih mesta u 100 institucija državne uprave što će, kako saznaje “Blic”, biti osnov za dalja otpuštanja.” Reč je o analizi funkcija za 100 institucija u državnoj upravi. To uključuje ministarstva, uprave, pojedine agencije i neke javne institucije koje su u delokrugu rada ministarstava, poput Instituta za unapređenje obrazovanja, Kancelarije za ljudska i manjinska prava, Komesarijata za izbeglice…”, kaže Srđan Svirčev, stručnjak za javni sektor Svetske banke.\nJul 2015. Savez samostalnih sindikata Srbije (SSSS) ocenio je da je Predlog zakona o načinu određivanja maksimalnog broja zaposlenih u javnom sektoru diskriminatorski. Kako tvrde, zaposlene u tom sektoru zakon stavlja u nepovoljniji položaj u odnosu na radnike javnih i preduzeća u restrukturiranju.\nJun 2015. Nedostaci novog Zakona o opštem upravnom postupku (ZUP). Izostala je suštinska procesna inovacija u smislu uvođenja “efikasnog pravnog sredstva” protiv nepostupanja (tzv. ćutanja) organa uprave u postupku administrativnog izvršenja\nApril 2015. Nije dovoljno preciziran tempo otpuštanja tih ljudi, niti koliki će biti broj tih ljudi, koji će ostati bez posla ili uštede koje će se po tom osnovu ostvariti. Nemamo precizne brojke, niti plan na koji način će se zaista ostvariti te uštede\nMart 2015. Žan Erik Pake, direktor za Zapadni Balkan Direktorata za politiku susedstva i pregovore o proširenju oceni je Akcioni plan koji je vlada usvojila juče, a koji će omogućiti sprovođenje reforme javne uprave, kao veliki napredak\nFebruar 2015. Svaka druga lokalna samouprava u Srbiji prekršila je zakon kojim se ograničava broj zaposlenih birokrata. Gradonačelnici i predsednici opština ne prestaju da zapošljavaju stranačke kadrove i pritom prolaze bez sankcija.\nOktobar 2014. U javnoj upravi radi oko 530.000 ljudi, a u preduzećima sa većinskim državnim vlasništvom oko 219.000, izjavila je ministarka državne uprave i lokalne samouprave Srbije Kori Udovički.\nSeptembar 2014. Reagujući na izjavu ministarke Udovički da “novim propisima treba da se ograniči rast zapošljavanja u lokalnim samoupravama i da mora da se uvede zabrana dodatnog zapošljavanja”, DSS ističe da je zakonima donetim još 2009. godine, Zakon o određivanju maksimalnog broja zaposlenih u lokalnoj administraciji i Zakon o budžetskom sistemu, njima jasno propisani koeficijenti broja zaposlenih u lokalnim samoupravama prema broju stanovnika.\nAvgust 2014. Niko ne zna koliko Srbija ima agencija – između 45 i 138\n– Suočene sa Zakonom o izmenama i dopunama Zakona o budžetskom sistemu ( „Sl. glasniku RS“ br. 108/2013) a vođene potrebama zadovoljavanja velikog broja partijskih kadrova, lokalne samouprave su našle „legalan“ način za zapošljavanje ogromnog broja državnih službenika i pored stupanja na snagu zabrana zapošljavanja.\n– Problem ne leži u prevelikom broju zaposlenih već u lošoj strukturi zaposlenih i manjku dovoljno kvalifikovanih i stručnih kadrova.\nJul 2014. Istraživanje Unije poslodavaca Srbije pokazalo da se u javnoj upravi efektivno radi samo 3 sata i 50 minuta. Više o istraživanju.\nMaj 2014. Britanski stručnjak za reformu državne uprave, Amadeo Votkins, izjavio je da reforme Margaret Tačer nisu moguće u Srbiji i da će srpski budžet na ivici bankrota biti verovatno glavni pokretač reformi.\nApril 2014. Konsultant za strane investicije, Mahmut Bušatlija, izjavio da je potrebna reforma javne uprave bilo da je ona državna ili lokalna, reforma javnih finansija ili javnih preduzeća.\nMart 2014. Član Fiskalnog saveta, Nikola Altiparmakov, izjavio je da se okvirno zna da „postoje viškovi nastavnog osoblja u javnom sektoru, kao i u administarciji na lokalnom nivou, ali da ima i nemedicinskog osoblja u zdravstu”. Zbog takvog stanja, on je rekao da „treba detaljno sistematizovati javni sektor i u narednih nekoliko godina krenuti sa racionalnim sistemskim otpuštanjem”.


OJ DEVOJKO, DUŠO MOJA - Glas Podrinja\nPoetsko-muziČko veČe u Krupnju\nOJ DEVOJKO, DUŠO MOJA\nNastup pesnika ljubavne poezije i članica etno-grupe „Lozice“ iz Loznice\nU četvrtak 19. maja u 19 sati u čitaonici Biblioteke „Politika“ Krupanj održano je poetsko-muzičko veče „Oj devojko, dušo moja“ u kome su učestvovali pesnici Ljutomir Rundić, Slobodan Cole Gavrilović i Cvetko Vilotić, a raznovrsnost programa je uveličao nastup etno-grupe „Lozice“ iz Loznice.\nOd idejnog tvorca i scenariste programa Ljutomira Rundića, koji je ovim povodom kazivao stihove nekoliko svojih pesama, saznajemo da je ideja za ovakav sadržaj nastala iz pokušaja da se publici predstavi kolažni program. Prema njegovom mišljenju dolazi do određene prezasićenosti jednovrsnim programima poput klasičnih pesničkih večeri. Pesnik i slikar Slobodan Cole Gavrilović je zadovoljan učešćem i doprinosom i nada se da je svojim pesmama koje govore o ljubavi dočarao neka osećanja koja u svakom od nas postoje.\nDunja Blažić je deo sedmočlane ženske etno-grupe „Lozice“ iz Loznice u sastavu KUD „Vuk Karadžić“ iz Loznice. Ovakva grupa ne postoji u našem kraju, sastaju se i pevaju zajedno oko pola godine i u Krupnju su premijerno izvele sedam pesama sa skromnog repertoara. Radi se o starim etno-pesmama i nekim pesmama koje su naknadno obrađene.


Najnovije vesti • Info Press\nU organizaciji Regulatornog instituta za obnovljivu energiju i životnu sredinu i Svetske organizacije za prirodu, na Zlatiboru u hotelu “Mona” održana je Konferencija na kojoj su sagledane ekonomska opravdanost podsticaja za izgradnju malih… [...]\nOŠ "Preljina" od danas je bogatija za 60 mikrobit uređaja koje je dobila u okviru projekta "Škola za 21. vek". Škole za 21. vek je ambiciozni trogodišnji obrazovni program vredan 10 miliona funti… [...]\nKompletna rekonstrukcija užičke Bolnice jedan je od naznačajnijih i najvećih kapitalnih projekata u gradu čiji je početak realizacije najavljen već u prvom kvartalu ove godine. Investicija je vredna oko 20 miliona evra, a… [...]\nDok mnogi tvrde da u 21. veku stari zanati sve više odumiru, Milomirka i Milan Pavić iz Gorjana kod Užica, govore suprotno. Ovaj bračni par već godinama izrađuje korpe od vrbovog pruća, uživa… [...]\nUžičani, ali i cela zapadna Srbija, već dugo godina se nadaju otvaranju aerodroma Ponikve, čiji početak komercijalnog rada vide kao šansu za razvoj ne samo turizma, već i celokupne privrede ovog kraja. Prvi… [...]\nKonkurs za prijem učenika u vojne škole biće otvoren od 1. februara do 15. marta. Vojna akademija primiće 177 kadeta na šest studijskih programa, Medicinski fakultet Vojnomedicinske akademije upisaće 25 kadeta na studije… [...]\nSrpska oaza zdravlja, Atomska banja Gornja Trepča, koju je čuveni "Gardijan" uvrstio među deset najboljih banja u istočnoj Evropi, nalazi se na 130 kilometara od Beograda, na dvomeđi Čačka i Gornjeg Milanovca. U… [...]\nU Srbiji će danas na severu biti oblačno sa kišom, a u ostalim krajevima umereno do potpuno oblačno, posle podne na zapadu, a uveče i tokom noći u ostalim krajevima sa kišom, u brdsko-planinskim predelima… [...]\nPrigodnim programom naziva „Savin vrt“ učenici i profesori čačanske Gimnazije obeležili su školsku slavu, Savindan. Domaćin slave bio je bivši učenik Gimnazije Kosta Jovanović, a petnaestu godinu za redom najuspešnijim gimnazijalcima dodeljene su… [...]\n« Prethodno 1 2 3 4 … 453 Sledeće »


Od izvoza brašna očekujemo 50 do 60 miliona evra, nema poskupljenja još 60 dana\nBiznis Autor:Beta15. maj. 202209:43\nMinistar poljoprivrede Branislav Nedimović izjavio je da će se zbog odluke da danas izvoz brašna bude potpuno slobodan, u Srbiju sliti 50 do 60 miliona evra, a da nijednog trenutka neće biti ugrožena situacija u Srbiji.\n„Mi imamo višak od 170.000 tona brašna, ako uzmemo da Srbija uzveze 10.000 do 12.000 tona, imamo za 15 meseci izvoza, a nemojte zaboraviti da imamo milion tona pšenice na lageru koja vrlo lako može da se samelje“, rekao je Nedimović na RTS-u.\nOn je dodao se očekuje dobra setva, prinos od 4,5 miliona tona pšenice, a kako je dodao proizvodnja suncokretovog ulja tri puta je veća od potrošnje.\nNedimović i dalje smatra da je odluka o zamrzavanju izvoza na 45 dana bila dobra kako bi se izbalansiralo stanje zaliha u zemlji.\nVelike poljoprivredne sile obećavaju bezbednost u hrani uprkos ratu u Ukrajini\nOn je naveo da je nedavno Indija zamrzla izvoz, da je Rusija takođe zabranila izvoz, a da je "šesti proizvođač pšenice na svetu Ukrajina u ogromnom problemu sa izvozom".\n"Brašno u pakovanju od jedan i pet kilograma i hleb neće poskupeti u narednih 60 dana, ali Vlada ima pravo da interveniše ukoliko postoje poremećaji, a sva je prilika da će na svetskom tržištu potpuni cirkus biti", rekao je Nedimović.\nRekao je da se zabrana poskupljenja odnosi i na suncokretovo ulje i ponovio da u Srbiji nema nestašice, dok kako kaže "neke zemlje Evropske unije imaju velikih problema sa snabdevanjem".\nPored dobrog prinosa pšenice od 3.400.000 tona, zatim kukuruza i suncokreta, ministar poljoprivrede je rekao da očekuje i dobar rod maline.\nŠtete od grada su, kako je istakao, minimalne, jer je protivgradna zaštita unapređena, digitalizovana i sada je "mnogo bolja nego pre pet godina".\nBONUS VIDEO Čemu zabrana izvoza brašna kad ima viška a ide nova žetva\nBranislav Nedimovićbrašnopšenicazamrzavanje izvoza


Španija – Страна 2 – Novak Đoković\nNovak završio takmičenje na turniru u Madridu\nNovak nije uspeo da zabeleži drugu pobedu na Masters turniru u glavnog gradu Španije i plasira se u osminu finala "Mutua Madrid Open"-a. Bolji od srpskog tenisera bio je Britanac Kajl Edmund (22. na ATP listi), koji je slavio posle jednog časa i 42 minuta i tri odigrana seta - 6:3, 2:6, 6:3.\nNoletu pripao derbi prvog kola Madrida protiv Nišikorija\nZnačajna pobeda Novaka protiv jakog rivala u prvom kolu "Mutua Madrid Open"-a. U svom prvom meču na drugom Masters turniru na šljaci u sezoni Novak je zabeležio trijumf nad Keijem Nišikorijem rezultatom 7:5, 6:4 posle jednog časa i 58 minuta igre.\nObjavljen žreb za Madrid Open, prvi Novakov rival Nišikori\nNakon učešća na turnirima u Monte Karlu i Barseloni, Novak nastavlja sezonu na šljaci u Madridu, gde će se od 6. do 13. maja odigrati četvrti po redu Masters u 2018. godini. Srpski teniser je postavljen za 10. nosioca turnira i u prvom kolu će odmeriti snage sa Japancem Keijem Nišikorijem (11:2 za Novaka u međusobnim duelima).\nNovak posle 12 godina igra u Barseloni\nNajbolji srpski teniser vratio se u drugi po veličini grad u Španiji posle dvanaest godina, gde će od 23. do 29. aprila učestvovati na turniru "Barcelona Open Banc Sabadell". Turnir u Barseloni pripada seriji ATP 500, a Novaku je zbog kasnog prijavljivanja dodeljena specijalna pozivnica organizatora. Novak će na ovogodišnjem izdanju turnira kao 6. nosilac biti slobodan na startu.\nNadal posle tri godine savladao Novaka\nNajbolji srpski teniser poražen je u polufinalu Masters turnira u Madridu od Španca Rafaela Nadala rezultatom 0:2.\nPredaja Nišikorija, Nole u polufinalu Madrida protiv Rafe\nDvostruki šampion Madrida i branilac titule će u polufinalu "Mutua Madrid Open"-a igrati protiv Rafaela Nadala (Španija, 4).\nDrugi nosilac "Mutua Madrid Open"-a u slavio je bez izgubljenog seta u svom drugom meču u prestonici Španije.\nPobeda Novaka u drugom kolu Madrida\nOdbranu titule na Masters turniru u Madridu Novak je započeo trijumfom nad Nikolasom Almagrom u drugom kolu.\nPoznat žreb za Masters turnir u Madridu\nNovak će biti slobodan na startu, a protivnik u drugom kolu biće mu Španac Nikolas Almagro (ATP #76).\nPao petostruki šampion, Srbija je u polufinalu Dejvis kupa!\nTreći, odlučujući poen našoj ekipi doneli su Nenad Zimonjić i Viktor Troicki trijumfom u dublu posle maratona.


Od 1970. godine, kada je postala volonterka jugoslovenskog Crvenog krsta, nije prestala da pokazuje solidarnost\nBojana Stojanovic | 24.01.2021\nDanica Šmic (Foto: Miloš Miškov - Anadolu Agency)\nVeć pola veka Danica Šmic (84) iz Beograda pomaže onima kojima je pomoć najpotrebnija, a volonterski rad opisuje kao vazduh koji diše i kao nešto što joj pričinjava veliko zadovoljstvo.\nOd 1970. godine, kada je postala volonterka jugoslovenskog Crvenog krsta, Šmic nije prestala da pokazuje solidarnost. Kako je to bio početak njenog volonterskog rada, pokazala nam je i legitimaciju iz te 1970. godine na kojoj piše da je završila kurs za dobrovoljne bolničare Crvenog krsta, te da je osposobljena za ukazivanje prve pomoći i negu ranjenika u miru i ratu.\n"To je bilo u prošlom veku sedamdesetih godina kada sam položila kurs za bolničara. Tada je bio jugoslovenski Crveni krst i sačuvala sam tu legitimaciju, tako da mi je to dokaz kada sam počela sa volontiranjem", navela je u razgovoru za Anadolu Agency (AA) Šmic.\nBilo da je reč o skupljanju članarine, odlasku u škole, obilasku starijih osoba, gospođa Šmic je uvek na raspolaganju, a jedina razlika kroz godine je to što je, kako kaže, ranije bilo mnogo više aktivnosti.\nIpak, njena želja da pomogne nije se smanjivala sa protokom godina, te je ona i dan danas članica Crvenog krsta u Srbiji.\n"Inače, volim da pomažem. To mi je veliko zadovoljstvo i to mi je kao kad dišem vazduh - sastavni deo života", kazala je Šmic.\nDa je u nameri da pomogne ništa ne može sprečiti govori i činjenica da je bila aktivna i tokom pandemije koronavirusa, posebno i tokom policijskog časa koji je bio na snazi u Srbiji, a koji je zabranjivao izlazak iz kuća svim starijim od 65 godina.\n"Volontiranje smo i dalje imali i kad je bio policijski čas i kad mi preko 65 godina nismo mogli da izađemo iz svojih kuća. Pandemija nam nije bila prepreka da volontiramo. Ona je pokazala da može da se volontira i na drugačiji način, ali samo da se adaptiramo na nove uslove", rekla je Šmic.\nPrema njenim rečima, u tom periodu, telefonom su pozivali starije osobe.\n"Nisam bila toliko zabrinuta za sebe i članove grupe samopomoći, koliko za te osobe koje žive same, usamljene, da se ne uplaše, tako da smo na taj način pomogli da se ne pojavi strah kod njih, da bi znali koga da zovu, a mi smo ih povezivali sa određenim institucijama koje su im potrebne. U našoj grupi ima i mlađih od 65 godina, pa su oni mogli da se kreću da im kupe šta je potrebno i lekove i hranu, da im plate račune", istakla je Šmic.\nZa pet decenija volontiranja, Danica Šmic je bila suočena sa raznim izazovima, ne samo pandemijom koronavirusa, već i poplavama 2014. godine, kao i zemljotresima.\n"Kad pogledam unazad ovih pet decenija stvarno je bilo mnogo težih situacija, ne samo koronavirus, poplave 2014. godine, zemljotres kad je bio, ali kad je organizacija dobra, onda sve ide lako, nema teškoća, organizujemo se i naročito je međugeneracijska solidarnost važna, jer tad sve generacije pomažu. Međugeneracijska solidarnost je veoma važna u svim sferama života, jer ostajemo povezani i učimo jedni od drugih", ocenila je Šmic.\nZa vreme pandemije, kako je dodala, mladi su pokazali svoje lice solidarnosti, ali više tokom trajanja policijskog časa, nego u periodu nakon toga.\n"Mi treba više da se posvetimo volontiranju, da to bude svakodnevni podsetnik i da negujemo volontiranje, ne samo kada nas zadese pandemija ili poplave, nego da nam to bude svakodnevnica", istakla je.\nU bogatoj volonterskoj karijeri, gospođa Šmic je dobila različita priznanja, te je tako posle 25 godina volontiranja dobila zlatni znak, kao i povelju povodom 120 godina od osnivanja Crvenog krsta, a nalazi se i na fotografiji "Na stanici – volonterka na putu ka zavisnoj osobi" koja je osvojila prvo mesto u kategoriji najbolja fotografija na konkursu "Čovek u fokusu" koji je organizovala Delegacija Evropske unije u Srbiji u partnerstvu sa časopisom National Geographic Srbija.\nTakođe, vodi i dnevnik o svom volonterskom radu.\n"Želela bih svima da kažem da svako od nas u sebi pronađe volontera, da pomaže koliko može u sredini u kojoj živi kad god je potrebno, jer se dobro dobrim vraća, a mi ćemo se osećati bolje", zaključila je Šmic.\nBeograd Danica Šmic Srbija volonterka Crvenog krsta\nSrbija: Vikend sa skraćenim radnim vremenom, ali i korona žurkama u Beogradu\nSrbija: Večeras stiže još 100.000 doza Sputnik V vakcine\nInicijativa mladih za ljudska prava: Utvrditi odgovornost i nalogodavaca za zločin u Štrpcima


Iskazane prioritetne potrebe u oblasti zaštite okoliša na području BPK Goražde\nU Ministarstvu za privredu danas je održan sastanak sa predstavnicima Fonda za zaštitu okoliša FBiH na kojem je razgovarano o trenutnim i planiranim aktivnostima na zaštiti okoliša u Bosansko-podrinjskom kantonu Goražde koje se realizuju u saradnji sa ovim Fondom.\nUz premijera BPK Goražde Emira Frašta, delegata u Domu naroda Parlamenta FBiH Mustafe Kurtovića, ministra za privredu Demira Imamovića i direktora Fonda za zaštitu okoliša Safeta Harbinje, sastanku su prisustvovali i načelnici sve tri općine te direktori preduzeća i javnih ustanova sa područja BPK koji trenutno realizuju ili planiraju projekte iz ove oblasti.\nO važnosti zaštite okoliša i aktuelnim projektima iz ove oblasti na području BPK Goražde govorio je ministar Demir Imamović, ističući da je u narednom periodu potrebno osigurati značajnije investicije u ovoj oblasti kako bi se dostigli savremeni standardi očuvanja zdrave životne sredine. U tom smislu iskazana je zahvalnost ovom Fondu na pruženoj podršci u realizaciji Projekta tretmana otpadnih voda na području industrijske zone „Pobjeda“, kao i potreba što skorijeg rješavanja pitanja zbrinjavanja otpada na području ovog kantona.\nUčesnike sastanka pozdravio je i premijer BPK Goražde Emir Frašto.\n– Hvala vam što nam kroz projekte, manje ili više pomožete da ovo naše življenje bude bolje u sredini u kojoj živimo. Opredjeljenja su u različitim pravcima, iskazujemo svoje potrebe i vjerovatno ćemo na ovaj način doći u situaciju da ovo otprilike bude pravac koji ćemo svi poštovati i ići ka tome da nam nešto od toga bude prioritet – poručio je premijer Frašto.\nPosredstvom Fonda za zaštitu okoliša FBiH na području BPK Goražde do sada je investirano oko 1,5 miliona KM, dok je po osnovu raznih naknada iz BPK Goražde u ovaj Fond prikupljeno sredstava u iznosu oko 500.000 KM, istakao je danas direktor Fonda za zaštitu okoliša Safet Harbinja.\n– Kada se radi o ovom kantonu, ono što mi osjećamo je jako dobar pomak privrednog razvoja i to nas ohrabruje i potiče da mi sami damo svoj dio doprinosa u finansijskoj pomoći projektima koji su za ovaj kanton jako bitni, pogotovo u onom privrednom dijelu koji se tiče industrijskih postrojenja. Kada govorimo o oblasti tretmana otpadnih voda, ispred nas je puno problema iz oblasti vodosnabdijevanja, starih infrastrukturnih cijevi što smo danas mogli čuti. Znači, primarna i sekundarna mreža su prilično dotrajale i one traže rekonstrukciju. Značajno je što smo istaknuli i problem zbrinjavanja otpada. Mislim da smo na dobrom putu da počnemo rješavati taj dio, a ja očekujem vaše usvajanje plana upravljanja otpadom, kako bismo imali dobru podlogu da možemo poredati aktivnosti kako bi smo rješavali tu oblast koja jako opterećuje i lokalu zajednicu i cijeli kanton – kazao je direktor Harbinja. koji je dodao da je želja Vlade F BiH da pokaže poseban odnos prema ovakvim kantonima.\n„ Nije to samo ovaj kanton nego je to i Posavski koji se isto tako nalazi u vrlo teškoj situaciji. Godišnji budžet Fonda za 2013.godinu je 47.000.000 KM. Naravno on nije dovoljan za rješavanje svih ovih problema, mislim da ćemo u narednoj godini napraviti još jedan iskorak i podići budžet za još jedan značajan iznos“- riječi su direktora Fonda za zaštitu okoliša FBiH Safeta Harbinje.\nJedan od inicijatora današnjeg sastanka je i poslanik u Skupštini BPK Goražde i delegat u Domu naroda iz BPK Goražde Mustafa Kurtović.\n– Sam sastanak danas je pokazao da je imalo smisla pokrenuti ovu inicijativu i istovremeno slijedi naredna godina gdje će Fond raspolagati sa većim sredstvima i mislim da ćemo kroz današnje razgovore i nove javne pozive imati dosta aplikacija sa ovim prostora. To je prije svega u pogledu sekundarne vodovodne mreže, sanacije divljih deponija, utopljavanja. Poznato je da su u ovoj godini prošli projekti OŠ „Fahrudin Fahro Baščelija“ i JU Dom zdravlja u Goraždu i vjerujem da ćemo u narednoj godini imati puno razumijevanje za nove projekte na radost svih građana ovog kantona – istakao je poslanik Mustafa Kurtović.\nOsim projekata zaštite voda i zraka na području Federacije, ovaj Fond u narednom periodu fokusiraće se na projekte energetske efikasnosti koji će se realizovati u saradnji sa UNDP-om.\nRealizacija jednog takvog projekta u našem kantonu već je odobrena, a radi se o Projektu utopljavanja centralne zgrade goraždanskog Doma zdravlja „Dr. Isak Samokovlija“ koji bi trebao započeti na proljeće naredne godine.\n– Iskreno smo obradovani potvrdom ove informacije. Projekat utopljavanja centralnog objekta Doma zdravlja prošao je u iznosu od planiranih 50.000 KM i mogu slobodno reći da se radi o objektu koji je starosti negdje oko 40 godina i da je to građevina u koju se, osim zamjene stolarije, nije značajnije investiralo. Realizacijom ovog projekta stvoriće se ušteda u energiji, a to je dodatni motiv da se ovakvi projekti možda realizuju i na drugim lokacijama, barem što se tiče ambulanti porodične medicine da nastojimo da se to privede kraju – kazala je direktorica Doma zdravlja u Goraždu Sabina Gušo.


OTP preuzela Sosijete ženeral banku - Ozonpress :: internet portal\nOTP preuzela Sosijete ženeral banku\nTag: OTP, Sosijete ženeral\nNakon uspešno sprovedene transakcije, OTP Grupa – koja je takođe vlasnik i Vojvođanske banke – nastavlja da jača svoju tržišnu poziciju u Srbiji, a spajanje ove dve banke rezultiraće stvaranjem vodeće bankarske institucije na srpskom tržištu po visini aktive, broju ekspozitura i portfoliju kredita i depozita, navodi se u saopštenju OTP-a.\nU narednom periodu, glavni fokus obe članice OTP Grupe biće održavanje najvišeg kvaliteta usluga u radu sa klijentima i uspešna implementacija procesa integracije. U ovom trenutku, klijenti banke Societe Generale Srbija, od sada OTP banke Srbija, ne moraju da preduzmu nikakve korake u vezi sa promenom vlasništva, a u budućnosti će svi klijenti biti pravovremeno obavešteni o ključnim fazama spajanja dve banke.\n„Societe Generale uspešno posluje više od 40 godina u Srbiji. Kao jedna od najinovativnijih banaka na tržištu postala je dragocen član OTP Grupe. Ovom transakcijom potvrđujemo ne samo ozbiljnu i dugoročnu posvećenost bankarskom tržištu Srbije, već i pokazujemo da OTP Grupa posluje na čvrstim temeljima, da je dobro kapitalizovana, ima izvanrednu likvidnost, a rukovodstvo je posvećeno jačanju regionalnog prisustva„, izjavio je Laslo Volf, zamenik generalnog direktora OTP banke u Mađarskoj i predsednik Upravnog odbora OTP banke Srbija AD Beograd, dodavši da je ovo važna prekretnica za razvoj bankarske grupe u Srbiji.\nPlanirano je da se proces integracije OTP banke Srbija i Vojvođanske banke realizuje do 2021. godine. Do završetka integracije ove dve banke će poslovati kao zasebna pravna lica, ali od sada njihovi klijenti mogu da koriste široku mrežu od više od 300 bankomata obe banke za podizanje gotovine bez naknade debitnim karticama.\nRealizacija dogovora o ovoj kupovini na srpskom tržištu između „Sosijete grupe“ i „OTP grupe“ bila je „na čekanju“ tačno devet meseci. Dve bankarske grupacije su svoj ugovor o planiranju prodaje objavile u drugoj polovini decembra 2018. godine, najavivši da je procesom prodaje obuhvaćen i „Sože lizing“ i „Sože osiguranje“, dok će „Sosijete grupa“ svoje prisustvo u Srbiji nastaviti kroz ALD Automotive.\nGorivo poskupljuje za tri dinara\nBanka 25/09/2019 u 12:28 Odgovorite\nPeremo, peremo, peremo parice…\nAna 26/09/2019 u 19:34 Odgovorite\nTrange frange, ugasi, promeni, kamatica prasica kasica, iznose iz zemlje


Dječak Muhamed, državljanin BiH koji je otet u Njemačkoj, pronađen mrtav – Kakanj-X\nOd Yusuf\t Na 29 okt, 2015 246\nMuhamed Januzi (4), državljanin BiH koji je otet prije nekoliko dana u Njemačkoj, pronađen je mrtav, saopćila je Njemačka policija.\nPrethodno je bila ponuđena nagrada od 20.000 eura onome ko ima neke informacije o otetom migrantu Muhamedu. Međutim, njemačka policija saopćila je tužnu vijest da je dječak pronađen mrtav u prtljažniku automobila, nakon što je prethodno uhapšen otmičar, prenosi Bild.\nOkolnosti smrti dječaka bit će poznate nakon što bude obavljena obdukcija.\nOtmičar je neimenovani 32-godišnjak, a policija pretpostavlja da je otmičar sve vrijeme proveo u Berlinu, gdje se i desila otmica. Muhamed Januzi je kidnapovan 1. oktobra, a nadzorne kamere su snimile otmičara koji je dječaka odveo iz Centra za registraciju migranata u Berlinu, gdje se dječak nalazio s majkom.\nPorodica Januzi je prije dvije godine stigla u Njemačku iz Bosne i Hercegovine. (Klix.ba)


RTCG - Radio Televizija Crne Gore - Nacionalni javni servis :: Društvo :: Incidenti su izolovani slučajevi\n28. 01. 2020. 14:27 >> 14:45 4\nBezbjednosna situacija u državi je stabilna, a incidenti koji su zabilježeni prethodnih dana su izolovani slučajevi, poručio je direktor Uprave policije Veselin Veljović tokom radne posjete Bijelom Polju. On je sa saradnicima posjetio Centar bezbjednosti Bijelo Polje, u okviru koje je organizovan sastanak kojem je prisustvovao pomoćnik direktora Zoran Lazović i odgovorne starješine ovog centra, Odjeljenja bezbjednosti Mojkovac i Regionalnog centra granične policije „Sjever“.\nPoručeno je da se u javnosti plasiraju brojne dezinformacije koje za cilj imaju, kako je saopšteni uznemirenje javnosti. Konstatuju se i pritisci na građane zbog vjerskih ili drugih razloga.\nNa sastanku su naglasili da je važno da građani cijene aktuelnu situaciju i da ne podliježu pritiscima i provokacijama, kao i to da sve ovakve slučajeve prijave policiji.\n"Operativni sastav policije djeluje jedinstveno u aktuelnom ambijentu kada je potrebno obezbijediti mirno odvijanje okupljanja građana koji ostvaruju svoje zagarantovano demokratsko pravo na iskazivanje mišljenja i uvjerenja“, kazao je Veljović.\nPoručeno je i da policija pokazuje visok stepen tolerancije, a zakonom propisana ovlašćenja se primjenjuju samo u izuzetnim slučajevima kada je neophodno očuvati stabilnost reda i mira.\nVeljović se tokom ove radne posjete sastao i sa predsjednikom Opštine Bijelo Polje Petrom Smolovićem gdje je zaključeno da je saradnja policije i opštinskih organa u kontinuitetu na visokom nivou.


Električna vozila će povećati zagađenje vazduha 31 Maj 2018 - vesti,blic\nMasovnija upotreba električnih automobila trebalo bi da u kineskim gradovima smanji nivo zagađenja vazduha izazvanog korišćenjem vozila sa motorima sa unutrašnjim sagorevanjem. Međutim, najnovija studija pokazuje da bi u stvarnosti vozila na struju mogla da dovedu do suprotnog efekta – da povećaju zagađenje u toj zemlji. Kineska vlada odlučna je u nameri da ta zemlja postane svetski lider u razvoju i proizvodnji električnih automobila. Zato vlasti putem subvencija ohrabruju proizvođače automobila i kupce da se okreću vozilima na električni pogon. Problem je što se ubedljivo najviše struje u Kini dobija iz elektrana na ugalj.\n- Prestrojavanje na električne automobile ne znači da time automatski eliminišete upotrebu fosilnih goriva, jer se struja za njihov pogon često dobija upravo iz fosilnih goriva, a u Kini to znači iz uglja - objašnjava Skot Kenedi iz vašingtonskog Centra za strateške i međunarodne studije (CSIS).\n- Stoga bi masovna upotreba elektroautomobila u Kini mogla da znači samo premeštanje zagađenja vazduha iz jednog dela zemlje u drugi - kaže Kenedi.


eKapija | Srpska privreda godinu dana od početka pandemije - Hoteli na izdisaju, velike firme investiraju, male i dalje kubure sa likvidnošću\nIzvor: eKapija | Nedelja, 21.03.2021.| 20:48\nSrpska privreda godinu dana od početka pandemije - Hoteli na izdisaju, velike firme investiraju, male i dalje kubure sa likvidnošću\nGde je privreda Srbije godinu dana od početka pandemije koronavirusa, koje mere i biznis koraci su bili dobri i šta je još potrebno da bi se privreda oporavila, glavne su teme onlajn panela održanog u petak, 19. marta, u organizaciji Srpske asocijacije menažera (SAM).\nNa onlajn konferenciji koji je SAM održao 19. marta prošle godine, glavne poruke privrednika bile su usmerene na mala i srednja preduzeća i uglavnom su se ticale važnosti pravovremene državne pomoći.\nGodinu dana kasnije, predsednik SAM-a Dragoljub Damljanović ocenio je da je država na krizu delovala korektno, kao i banke, zbog čega finansijski tokovi nisu stali, što je za firme najvažnije.\n- Mala i srednja preduzeća dobrim delom su sačuvana, uglavnom zahvaljujući merama države, ali i većim firmama koje su se trudile da nastave da servisiraju sektor MSP. Dužinu trajanja koronakrize niko nije mogao da predvidi, ali onaj ko je uspeo brzo da se prilagodi i prepozna nove potrebe klijenata, taj je uspeo da preživi. S druge strane, oni koji su pravili biznis planove kao da će kriza trajati 3-6 meseci, prevarili su se u proceni – rekao je Damljanović.\nOn je ocenio da će ova godina biti teža nego prethodna i da je očuvanje radnih mesta sada glavni zadatak privrede.\nŽivorad Vasić, regionalni direktor InterContinental Hotels grupe i potpredsednik Delta Holdinga je, govoreći o HORECA sektoru i njegovoj borbi sa koronakrizom, izneo je podatak da je u Beogradu, u odnosu na 115 hotela koji su radili u 2019. godini, sada otvoreno samo 28, a da i oni u proteklih dana imaju popunjenost kapaciteta od svega 12%.\n- U toj industriji u svetu se na dnevnom nivou trenutno gubi 535 mil EUR prihoda, a posao izgubi 12.000 radnika dnevno. Za hotelsku industriju tek će 2023. godina biti na nivou poslovanja iz 2018, a tek 2024. doći ćemo na nivo iz 2019. godine – rekao je Vasić.\nOn je ocenio da je pomoć države hotelijerima bila dobra, ali ne dovoljno dobra, te da su države koje su u tom smislu imale pomoć i od fondova EU, poput Slovenije, bolje prošle od Srbije.\n- Mi smo pre godinu dana imali 240 zaposlenih, a danas imamo 120, što je smanjenje za 50%, a plate su na nivou od 60 do 80% u odnosu na period pre pandemije – rekao je Vasić govoreći o hotelu Crowne Plaza Beograd na čijem je čelu, ali i drugim hotelima u okvru IHG grupacije.\nPrema njegovim rečima, sve veći broj velikih internacionalnih kompanija prelazi na franšizne ugovore i otpušta veliki broj zaposlenih.\n- S obzirom na sve manji broj radnika, sektor hotelijerstva definitivno očekuje digitalizacija poslovanja, čekiranje gostiju preko mobilnih telefona i slično – naveo je Vasić.\nDejan Ranđić (Foto: Onlajn konferencija SAM-a/screenshot)\nNa pitanje moderatora panela Dejana Ranđića, direktora DNA Communications i ICT Hub-a, šta će biti sa hotelima koji trenutno ne rade, Vasić je rekao da mnogi hoteli neće moći da plaćaju kredite i da će dugovi morati da se reprogramiraju jer se hotelska industrija neće oporaviti u skorije vreme, ili će opcija biti da se ti hoteli pretvore u poslovne zgrade i stanove, o čemu neki već razmišljaju.\n- I oni koji su sada uspešni, poput rizortova na planinama, imaće probleme u budućnosti, jer ljudi jesu željni putovanja, ali to se neće normalizovati u naredne dve do tri godine – smatra Vasić.\nSlobodan Đinović, direktor firme Orion Telekom, ocenio je da ovaj najnoviji lokdaun potpuno obesmislio pomoć države privredi.\n- Nerealno je očekivati da i pored pomoći države neće biti otpuštanja radnika ako ovo zaključavanje potraje, jer nas svaki dan zaključavanja košta 120 mil EUR – smatra Đinović.\nPrema njegovim rečima, država treba da razmisli da se zadužuje više u smeru rasta.\n- Treba da zatrpamo privredu likvidnošću i novcem jer pod hitno treba rešavati probleme MSP sektora koji dugo neće imati prilike da se vrati u biznis, osim da se ti ljudi zaposle u velikim korporacijama i državnim institucijama, a to je loše za privredu. A jedini način je da se tim ljudima vrati ono što su izgubili, kao što to radi EU koja firmama nadoknađuje do 80% gubitaka u toku pandemije –naveo je Đinović.\nOn je naveo i da investicije nisu stale, ilustrujući to sopstvenim primerom da korporativni prihod Orion telekoma dramatično raste u poslednje vreme kao posledica zahteva za digitalizacijom.\n- Zatrpani smo zahtevima za cloud based uslugama i svim što ima ima veze sa digitalizacijom poslovanja, ali i za optičkom infrastrukturom, što nam pokazuje da velike i srednje firme polako kreću u investicioni ciklus u kojem pokušavaju da naučeno iz ove krize implementiraju u svoje biznis planove. S druge strane, međutim, imamo 26% procenata malih korisnika koji kod nas uzimaju domene i koji ne obnavljaju ugovore, a ogroman pad beležimo i u sektoru hotela gde smo jedan od najvećih partnera – rekao je Đinović.\nPredrag Mihajlović, CEO OTP banke i predsednik UO Udruženja banaka Srbije podsetio je da su banke među prvima reagovale na krizu jer su likvidne i spremne na to.\n- Banke su u prvom talasu zamrzle 2 mlrd EUR svoje aktive na ime moratorijuma i tako omogućile firmama da prežive. To je bilo osnovno, jer bez likvidnosti nema nikakvih daljih biznis planova. Drugi korak je bila garantna šema u iznosu od 2 mlrd EUR od čega je povučeno 1,6 mlrd EUR, što je omogućilo firmama koje i dalje rade da posluju – kazao je Mihajlović.\nOn je naveo da je bankarski sektor u Srbiji u prošloj godini ostvario dvocifren rast kredita, što nije bio slučaj sa bankama u regionu i u Evropi.\n- Razlog je što Srbija imala mali pad BDP-a, ljudi su ulagali u nekretnine, uzimali keš kredite, a privreda je nastavila da raste, najviše sektor saobraćaja, nekretnina i građevinarstva. Banke su prepoznale momenat tih sektora koji nisu previše pretrpeli u pandemiji, kao što su IT i onlajn prodaja, i naša odgovornost kao kreditora je bila da podržimo takve kompanije – rekao je Mihajlović.\nNa pitanje o likvidnosti firmi, on je kazao da banka može da podrži posao, ali ne može da redefiniše biznis strategiju firme.\n- Moratorijum je i nas uveo u maglu i još uvek ne možemo da vidimo pravo stanje poslovanja firmi u prethodnom periodu. Za sada nema puno gašenja, ali tek par meseci posle smirivanja pandemije videćemo pravo stanje ekonomije – naveo je Mihajlović.\nOn je rekao da je novac sada jako jeftin, jer ga ima mnogo, ali da je poenta u pametnom ulaganju.\nDragoljub Damljanović je zaključio panel rečima da je ovo vreme dobro za ulaganje i kompletno restrukturiranje poslovanja, te da je to ono što će napraviti razliku između uspešnih i neuspešnih firmi.\nInterContinental Hotels grupa\nstanje u hotelskoj industriji\nbroj hotela koji rade\notpuštanja radnika u hotelskoj industriji\nSrbija inovira - Kojih osam privrednih oblasti imaju najveću šansu za uspeh? 18.06.2021.


Niko nije nadležan za čistoču na šetalištu Vizelj, zato moramo biti odgovorniji - www.lobi-info.rs\nMarija K. 25. avgusta 2020., 14:40 5.5k Views 1 Komentar\nŠetalište pored Vizelja, nedaleko od BSK u Borči, savršeno je mesto za porodičnu šetnju, a mališani se uvek obraduju labudovima koji borave u obližnjem kanalu.\nSugrađani i udruženja iz Borče, želeli su da od ovog mesta naprave nešto zaista lepo, pa su više puta organizovali i akciju zajedničkog čišćenja prostora na kome je šetalište.\nU martu prošle godine, tokom akcije pošumljavanja, na ovom potezu posađene su 64 sadnice gorskog javora, na inicijativu aktivista udruženja Eko Pančevački rit.\nNažalost, sa ovog šetališta često nam stižu ne tako idilične fotografije, a najveći problem je što je ceo ovaj prostor često pretrpan smećem, koje zatim psi lutalice raznose unaokolo.\nVećina sugrađana ne zna da šetalište pored Vizelja još uvek nije ušlo u nadležnost opštine, pa samim tim niko nije nadležan za čišćenje i odnošenje smeća.\nNezvanično, održavanje parka pored Vizelja trebalo je da uđe u bužet opštine Palilula, ali to se nažalost nije desilo ni tokom ove godine.\nZato je trenutno sva odgovornost baš na nama, građanima leve obale, da sačuvamo ovaj park i šetalište jer on i pripada nama i našoj deci.\nDovoljno je da svako od nas iza sebe ostavi čisto i svoje smeće ponese sa sobom do najbližeg kontejnera, pa da slika ovog parka bude daleko lepša.\nVreme je da naučimo da sve to nije tuđe, nego naše i da počnemo da se ponašamo odgovorno i domaćinski.\nFoto: J.T. Facebook\nPrethodna objava Stalno isti problem, posle kiše i na raskrsnici kod „Putnika“ jezero (FOTO)\nSledeća objava Infostan sprema opomene pred utuženje za 40 hiljada svojih dužnika\n26. avgusta 2020. at 12:36 Copy Link of a Comment\nSteta, a moglo bi da bude lepo kao Ada Ciganlija!


NOVI BONDSTIL Milačić: NATO planira vojnu bazu na beranskom aerodromu | Ekspres.net\n“Prema informacijama do kojih je došla Prava Crna Gora od izvora iz Ministarstva odbrane, NATO zajedno sa svojim crnogorskim partnerima ozbiljno razmatra korišćenje kapaciteta nekadašnjeg beranskog aerodroma u svrhe izgradnje svojevrsne NATO baze”, rekao je Milačić, a prenela Prava Crna Gora.\n“Treba imati u vidu sve češće relativizovanje naše granice u korist Albanije, kao i zbog blizine sa kasarnom koja se po NATO standardima gradi u Andrijevici, a zašta je Crna Gora već opredelila 17 miliona eura”, istakao je Milačić.\n“Prava Crna Gora, ali i ja lično želim da poručim odavde iz Berana da nećemo dozvoliti da se ovde, u srcu Vasojevića, izgradi NATO vojna baza. Pre ćemo izabrati da ovde bude katun za ovce, nego za NATO vojnike”, zaključio je Milačić.\nTags beranski aerodromcrna goraNATO baza\nMilovo novo odelo AFERA DRŽAVNI UDAR: Branka Milić još u ambasadi, ostali otputovali u Srbiju “NAJBOLJE JE DA STANEMO” Vučič: I Crna Gora i Srbija da spuste tenzije INTERVJU RAŠO VUČINIĆ: Ako možemo u kosovsku vladu, zašto ne bismo i u Vladu Crne Gore


Velebit: Spoljnopolitička pozicija Srbije nije dugoročno održiva – DnevniZurnal\nPosted by Napisao admin May 14, 2021 5 Views\nSpoljnopolitička pozicija Srbije je dezorijentisana i takva je već dugi niz godina. Ne znam da li je ikada imala jasno određenu svoju poziciju na međunarodnoj sceni, rekao je Velebit u serijalu razgovora Agreman.\nOn je podsetio da se već na prvoj godini studija Fakulteta politčkih nauka uči da u spoljnoj politici nema prijateljstava, već partnerstava i savezništva i naglasio da bi time trebalo da se vodi i Srbija.\nOno što znamo je da Srbija ide ka Evropskoj uniji (EU), to nam govore predstavnici vlasti, ali sa druge strane ista ta vlast radi sve da Srbija ne ide ka punopravnom članstvu i zbog toga se nikako ne može smatrati pouzdanim partnerom, predočio je Velebit.\nNi od EU ne dolaze podsticaji da se Srbija ubrza na evropskom putu, primetio je on i objasnio da, koliko predstavnici vlasti ne žele da Srbija bude deo EU, isto toliko ni u Unija do sada nije pokazala želju da zaista vidi Srbiju u grupi svojih članica.\nPredsednik Aleksandar Vučić zna da bi, ukoliko bi Srbija napravila veliki iskorak ka Uniji, on morao drastično da promeni unutrašnju politiku i atmosferu koja se kreira u zemlji, a predstavnici EU bi isto znali da bi morali da budu kritičniji prema onome sto se dešava u Srbiji, ukazao je Velebit.\nPrema njegovom uverenju, problem je i to što EU nema drugog partera u Srbiji sa kojim bi sela za sto, neku drugu politčku opciju koja bi bila kredibilan partner i koja želi Srbiju u EU i rešenje pitanje Kosova.\nMi, nažalost, u Srbiji danas imamo da je Vučić, koliko je nacionalista, sada i najveći evropejac, jer brojne političke opcije pokušavaju da ga ruše na pitanju Kosova, što je politički glupo, konstatovao je Velebit.\nGlavno pitanje za EU je da li želi Srbiju u Uniji ili ne, naglasio je on, ali je konstatovao i da status kvo trenutno odgovara svim stranama.\nUnija se već sada nalazi u situaciji da „prazan prostor“ popunjavaju Turska, Rusija, Kina, Emirati, ilustrovao je Velebit i poručio da bi Brisel trebalo da donese stratešku odluku šta će da radi sa ovim regionom.\nUkoliko to ne učini, kako je upozorio, Unija će biti zatečena i pitaće se otkud toliki upliv kineskog kapitala, ruskog uticaja, a normalno je da svaka velika sila želi da širi svoj uticaj.\nZa nas je glavno pitanje šta ćemo odlučiti, kako želimo da izgledamo, kao Putinova Rusija ili moderna, razvijena zemlja zapadne Evrope, ocenio je Velebit.\nOn tvrdi i da je zabluda da će Srbija, čim reši pitanje Kosova, postati članica EU, jer smatra da se ni rešavanjem tog pitanja ne bi promenila brzina napredovanja na evropskom putu.\nS druge strane, sada, danas, čak i da rešimo pitanje odnosa Srbije prema Kosovu, da postanemo deo EU, ništa se neće promeniti, samo će građani tada lakše moći da napuste Srbiju, procenjuje Velebit.\nKako je obrazložiio, ništa suštinski nismo promenili da život ovde bude bolji, da sprovedemo reforme, da mi, a ne EU, ovde budemo nosioci tih reformi.\nNabavka vakcina protiv korona virusa, prema njegovoj oceni, jedna je od retkih, možda i jedina situacija, u kojoj će Srbija profitirati od svoje pozicije na međunarodnoj sceni.\nNe mislim da će nastaviti da profitira na takvoj svojoj poziciji, već smo sada imali sreće, mala smo zemlja, neopredeljena i lakše je nabaviti vakcine sa svih strana, nego u slučaju neke velike države koje treba da vakciniše 100 ili 200 miliona stanovnika, objasnio je Velebit.\nOvaj primer ne bi trebalo da bude uzor, napomenuo je on i zaključio da ono što nam je sada pošlo za rukom, ne znači da će se desiti svaki sledeći put.


Aktivizam Archives - Beba Više\nIzradu video priloga podržala je kompanija “ROCHE” u BiH Muški sterilitet uzima primat u dijagnostikovanju neplodnosti. U poslednjih nekoliko godina sve češće se kao uzročnik neplodnosti jednog para izdvaja muškarac, dok parvo na liječenje ili postupak vantjelesene oplodnje ostvaruje žena....\nUdruženje „Beba više“ izražava zadovoljstvo povodom najavljenih projekata koji su direktna podrška natalitetu i populacionoj politici u Brčko distriktu. Na juče održanoj 13. redovnoj sjednici Skupštine Distrikta Brčko poslanik SNSD-a Srđan Blažić, napomenuo je da inicijativu oko uspostave projekta eBeba...\nPovodom obilježavanja Evropske nedelje plodnosti, Udruženje Beba više željelo je naglasiti potrebu za posebnom brigom o trudnicama u doba pandemije. Kako bismo imali pouzdane i provjerene informacije, kontaktirali smo JZU na njihova zvanični mejl na koji smo uputili konkretna pitanja...\nNa sastanku gradonačelnika Brčko distrikta BiH Eseda Kadrića i predstavnika nekoliko udruženja koja se bave oblastima od posebnog značaja za distrikt danas su razmatrana dva ključna problema u njihovom radu, i to pitanje prostora koje bi ova udruženja mogla koristiti...\nBrčko: Da li trudnice plaćaju saradnju ginekologa i privatnih laboratorija?\nU posljednjih nekoliko godina u savremenoj medicini primjenjuju se savremeni prenatalni testovi čije cijene u brčanskim privatnim laboratorijama variraju od 1000 do 1500 KM. U privatnim laboratorijama na području Distrikta Brčko najčešće se rade “Panorama” i “Nifty” testovi i to nakon...


Foto: RK Radnički / Ustupljene fotografije\nOn je inače dugo godina član Upravnog odbora ovog uspešnog kolektiv. Bio je u pratnji predsednika Dragana Sebulova i sportskog direktora Mladena Kecmana.\nOni su članovima kluba čestitali na odličnim rezultata i osvojene zlatne medalje na Međunarodnom turniru Nikola Petrov u Sofiji. Članovi Radničkog konkurišu za sastav reprezentacije i učestvovaće na priprememama pred Evropsko prvenstvo i poslednje kvalifikacije za Olimpijske igre u Tokiju.\nFoto: Rvački savez Beograda / Ustupljene fotografije\nMilanović u poseti rvačima\nSebulov i Milanović su godinama u klubu i ljudi su koji su svojom harizmom i zalaganjem doprineli da takmičari imaju sjajne uslove za rad.


Otvorena izložba fotografija Putovanje kroz kulturno nasledje - PRess Serbia | PR PRess team\nIzložba “Putovanje kroz kulturno nasledje” otvorena je u holu Kolarčeve zadužbine u Beogradu, saopštio je EU info centar.\nUpravnica Kolarčeve zadužbine Jasna Dimitrijević rekla je da je kulturno nasledje “zajednička prošlost ali i zajednička budućnost gradjana Evrope” i da je evropska kulturna baština posebna vrednost za čovečanstvo.\n“Ova izložba je više od fotografskih dokumenata evropskog i srpskog kulturnog nasledja. Ona je značajna u edukativnom smislu i inicira razvijanje svesti o značaju kulture i umetnosti kao okosnice razvoja društva u prošlim, sadašnjim i budućim vremenima”, navela je Dimitrijević.\n“Evropska komisija je odlučila da celu ovu godinu posveti kulturnom nasledju i to je jedina tematska godina organizovana tokom mandata Komisije predsednika (Žan-Kloda) Junkera. Namera je da se na taj način slavi bogatstvo i raznolikost kulturnog nasledja Evrope ali i podigne svest o društvenom i ekonomskom značaju kulturnog nasledja”, rekao je Prese.\n“Sedam do osam miliona radnih mesta je indirektno povezano s kulturnim nasledjem, što znači da na svako radno mesto sektor kulturnog nasledja kreira 26,7 indirektnih radnih mesta”, naveo je Prese.\nTagovibeograd izlozba kolarac press serbia\nVremenska prognoza od 18. do 22. aprila 2018.\nVremenska prognoza od 17. do 20. aprila 2018.


Nećemo azilante, kaznite nas! – BiGportal.ba\nNećemo azilante, kaznite nas!\nEvropska unija na pragu nove krize\nEvropska komisija (zbog povrede prava Unije) 14. juna odlučila je da pokrene prekršajni postupak protiv Mađarske, Češke i Poljske (tri države Višegradske grupe) koje do zadatog roka (13. jun) nisu zbrinule nijednog jedinog migranta iz obaveznih kvota za njihovu relokaciju unutar EU\nPrema (obaveznim) kvotama za relokaciju migranata unutar Evropske unije, Mađarska je trebalo da primi 1.294 osobe, Poljska 6.182 izbeglice, dok Češka od avgusta prošle godine (do kada je preuzela 12 sirijskih azilanata iz Grčke) nije nastavila da radi na daljem ispunjavanju kvote od 2.691 migranta. Mađarska, Slovačka, Češka i Rumunija, prilikom odluke EU (u septembru 2015) o razmeštanju 160.000 azilanata koji se nalaze u Italiji i Grčkoj u druge evropske zemlje (na dve godine) – u Briselu su bile preglasane. Takođe, prethodna vlada Poljske (Eva Kopač iz stranke desnog centra Građanska platforma nasledila je na premijerskom mestu Donalda Tuska nakon imenovanja za predsednika Evropskog saveta) glasala je za tu odluku, ali ju je nova vlada desnokonzervativnog PiS-a (Pravo i pravda) premijerke Beate Šidlo suspendovala.\nNEPOKOLEBLjIVA ČETVORKA Najnovija odluka Evropske komisije, inače, izazvala je vrlo oštre reakcije i kritike u zemljama Višegradske četvorke. U Češkoj je čak došlo do solidarnosti opozicije sa vladajućim socijaldemokratama oko ovog pitanja, a kabinet premijera Bohuslava Sobotke objavio je da će ostati nepokolebljiv u svom stavu protivljenja kvotama. „Češkoj ne mogu da prete nikakve kazne jer ona ima dovoljno argumenata da odbrani svoj stav i pred sudom, a i spremna je da plati bilo koju kaznu samo da ne primi migrante“, kategoričan je Sobotka.\nSlovačka, koja u celosti deli stavove ostalih članica grupe o politici zatvorenih vrata za migrante, nije obuhvaćena pravnim postupkom koji će najverovatnije završiti na sudu (uz najavu oštrih kazni) – samo zbog toga što nije i formalno saopštila da prekida prihvatanje migranata! Bratislava je čak Evropsku uniju tužila sudu zbog toga što je na njenom samitu 2015. bila preglasana i što su joj odlukom većine nametnute kvote.\nVaršava, koja je praktično izgubila pravo glasa kada je uprkos njenom protivljenju Donald Tusk reizabran na mesto predsednika Evropskog saveta (pošto je promenjeno pravilo da je potrebna jednoglasna odluka), pokretanje prekršajne procedure Brisela protiv Poljske i najavu njenog kažnjavanja smatra ilegalnom i apsurdnom. „Apsolutno negativno ocenjujem najavu represivnih mera protiv Poljske zato što ne želimo da se u našu zemlju ljudi dovoze silom. To bi nedvosmisleno značilo da bi i Poljska bila naterana da ih kod sebe drži silom, u logorima. I to samo iz jednog razloga, da ne odu u Nemačku i druge bogate članice EU. A to ne ide“, rekao je poljski predsednik Andžej Duda.\nI ministar unutrašnjih poslova Poljske Marijuš Blaščak poručio je da je za Poljsku suviše veliki rizik da primi i samo nekoliko majki sa decom zato što bi navodno uskoro bile hiljade i desetine hiljada muslimana u zatvorenim enklavama koje daju plodno tle terorizmu. Varšava je spremna da plati i kaznu za neprimanje islamskih azilanata zato što, kako je naglasio, ljudski život nema cenu.\nMAĐARSKI EKSPERIMENT Mađarska je već sedmu godinu na briselskoj crnoj listi (od drugog dolaska na vlast desnokonzervativnog Fidesa premijera Viktora Orbana). Čini se da je Brisel ovog puta čvrsto rešio da Budimpeštu (za primer drugim članicama) tretira kao svojevrsno „ogledno polje“ kako će reagovati kada u narednom periodu osnovne vrednosti Evropske unije budu ugrožene u nekoj zemlji članici. Evropska komisija je 26. aprila (zbog novog Zakona o visokom školstvu u Mađarskoj) pokrenula pravni postupak provere ovog akta, a 17. maja Evropski parlament je protiv Budimpešte usvojio rezoluciju „o sistemskoj pretnji pravnoj državi“ (uprkos kojoj je parlament Mađarske 13. juna usvojio Zakon o civilnim organizacijama koji je Brisel tražio da se povuče iz procedure). Dan kasnije EK je donela odluku o pokretanju novog prekršajnog procesa protiv Mađarske, onog s početka ovog teksta – zbog odbijanja naseljavanja azijskih i afričkih migranata u mađarskoj državi.\n„S obzirom na to da se sigurnosna situacija u Evropi pogoršava i da sistem takozvanih kvota ne funkcioniše, mađarska vlada neće u tome učestvovati. Uz to, politika azila nije u nadležnosti Brisela nego u kompetenciji zemalja članica, a ljudi u programu relokacije nisu izbeglice već migranti koji u Mađarsku ne žele! Zašto da ih neko preseljava silom u Mađarsku, da se drže u izolovanim kontejnerima i da se prvom prilikom kada iz njih izađu ponovo zapute u države koje su im krajnja odredišta! Mađarska je spremna da brani svoju poziciju u Evropskoj uniji i pred nadležnim pravosudnim institucijama“, prokomentarisao je Komisijinu prijavu protiv njegove zemlje premijer Viktor Orban.\nSvakako, nakon pokretanja prekršajnog postupka Evropske komisije protiv Budimpešte, Praga i Varšave, slučaj preuzima Evropski sud pravde u Luksemburgu, a trenutne su procene da bi proces mogao da potraje minimum godinu dana (ako ne i više godina). Pored finansijskih mogući su i drugi vidovi političkog sankcionisanja (poput uskraćivanja resursa ovim državama u narednom budžetskom periodu koji počinje 2020). Kakav god bio razvoj situacije, nema nikakve sumnje da će evroskepticizam u zemljama Višegradske četvorke (ionako među najvećim u EU!) nastaviti da raste. A najviše zabrinjava što je ovo još jedna kriza u EU koja koincidira ne samo sa jačanjem novog migrantskog talasa prema Evropi već i s početkom pregovora o bregzitu.\nOne thought on “Nećemo azilante, kaznite nas!”\nMozda nisu toliko “juzni” ali nasa braca Sloveni (Srbi) pokazuju da imaju hrabrosti.


SSSV: Posao ili zdravlje\n17. 3. 2021. Izvor: Kanal 9\nDo ponedeljka su zatvoreni brojni objekti i preduzeća koji zapošljavaju veliki broj ljudi. Oni u ovom periodu neće raditi, a poslodavci neće prihodovati, što će se, sasvim izvesno, odraziti i na plate radnika. U Savezu samostalnih sindikata Vojvodine smatraju da su mere za sprečavanje širenja korona virusa opravdane i da ne postoji kompromis kada je u pitanju zdravlje radnika.\nTrenutno su u najvećem problemu radnici koji nisu u regularnom radnom odnosu, kaže sekretar veća Saveza samostalnih sindikata Vojvodine Tomislav Stajić i dodaje da njih sindikat ne može zaštititi.\nČlanovi sindikata, dakle, oni radnici koji su u regularnom radnom odnosu, nisu bili u tolikoj meri izloženi masovnim otpuštanjima u proteklih godinu dana, navodi Stajić. On, međutim, smatra da su ekonomske posledica u našoj zemlji mnogo gore nego što se o tome javno govori. OPŠIRNIJE\nSEKCIJA ŽENA SAVEZA SAMOSTALNIH SINDIKATA VOJVODINE NA ZAJEDNIČKOJ SEDNICI SOCIJALNO-EKONOMSKOG SAVETA REPUBLIKE SRBIJE I POKRAJINSKOG SOCIJALNO-EKONOMSKOG SAVETA\nPredsednica Sekcije žena Saveza samostalnih sindikata Vojvodine Jadranka Svirčev učestvovala je na zajedničkoj sednici Socijalno-ekonomskog saveta Republike Srbije i Pokrajinskog socijalno-ekonomskog saveta.\nSednica je održana 11. marta 2021. godine u Novom Sadu, u čijem radu su, pored članova članova Socijalno-ekonomskog saveta Republike Srbije i Pokrajinskog socijalno-ekonomskog saveta, učestovale i ministarka za ljudska i manjinska prava i društveni dijalog u Vladi Srbije Gordana Čomić, iz Kancelarije Poverenika za zaštitu ravnopravnosti Tatjana Prijić, predsednice sekcije žena pri Savezu samostalnih sindikata Vojvodine, Pokrajinskom odboru UGS „Nezavisnost“ i Uniji poslodavaca Vojvodine.\nGlavna tema sednice bio je: „Društveni i radni položaj žena“. Socijalni partneri su na zajedničkoj sednici Socijalno-ekonomskog saveta Republike Srbije i Pokrajinskog socijalno-ekonomskog saveta konsenzusom prihvatili incijativu Saveza samostalnih sindikata Srbije za ratifikovanje MOR Konvencije br. 190 - „Konvencije o zabrani nasilja i uznemiravanja“ u vezi prava svih na svetu, bez nasilja i uznemiravanja, uključujući rodno-zasnovanog nasilja.\nPredsednica SSS Vojvodine Jadranka Svirčev predstavila je širok spektar aktivnosti Sekcije žena Saveza samostalnih sindikata Vojvodine usmerenih pre svega ka: doslednoj primeni konvencija i preporuka Međunarodne organizacije rada i drugih međunarodnih pravnih akata kojima se štiti položaj zaposlenih žena, promociji doprinosa i značaja žene u ukupnom društvenom razvoju, praćenju propisa i predlaganja rešenja za poboljšanje položaja žena. U nastavku svog izlaganja, predsednica je govorila o podizanju svesti o postojanju rodne nejednakosti polova u društvenoj sredini i realizaciji principa jednakih mogućnosti za oba pola u svim oblastima života i rada, unapređivanju socijalne i zdravstvene zaštite žena, obezbeđivanju kvalitetnijih oblika zaštite žena, majki sa malom decom, samohranih majki i majki sa decom sa smetnjama u razvoju i invaliditetom. Posebno je ukazala na posvećenost poštovanju i većoj zaštiti prava žena iz radnog odnosa i po osnovu rada, a posebno od nezakonitih otkaza, stvaranju sistemskih uslova za punu zaposlenost žena, ostvarivanju i zaštiti sindikalnih prava i sloboda i drugim pitanjima od uticaja na društveni, ekonomski i socijalni položaj žena. Predsednica Svirčev naglasila je između ostalog i važnost saradnje sa ženama iz sindikata regije Dunav-Kriš-Moriš-Tisa i učešća u zajedničkom projektu pod nazivom „Zajedno smo jači“, koji Savez samostalnih sindikata Vojvodine i Sindikat LO iz Švedske sprovode uz podršku Olof Palme Centra.\nInicijativa SSSS: preuzmite u PDF.\nSastanak sa gradonačelnicom Sremske Mitrovice\nPredsednik SSSV Goran Milić 4. marta 2021. godine boravio je u Sremskoj Mitrovici gde je imao sastanak sa gradonačelnicom Svetlanom Milovanović.\nNa sastanku kome su prisustvovali i Milina Tušjak, sekretar Pokrajinskog socijalno-ekonomskog saveta, Nataša Sapun, predsednica Saveza samostalnih sindikata Grada Sremska Mitrovica i opštine Šid, Bogdan Kuzmić, pomoćnik gradonačelnice i Duško Šarošković, načelnik Uprave za budžet i lokalni ekonomski razvoj Sremske Mitrovice, razgovarano je o aktiviranju Socijalno-ekonomskog saveta Sremske Mitrovice.\nGradonačelnica Milovanović je, u ime lokalne samouprave izrazila dobru volju za aktiviranje rada socijalno-ekonomskog saveta Sremske Mitrovice, dok je predsednica SSS Sremske Mitrovice, Nataša Sapun istakla da je Savez samostalnih sindikata spreman da u vrlo kratkom roku imenuje svoje predstavnike u Savetu.\nZajednički je ocenjeno da formalno-pravno reaktiviranje Socijalno-ekonomskog saveta nije problem, jer je Savet registrvan, tj. upisan u Registar lokalnih socijalno-ekonomskih saveta još 2005. godine, ali da Savet, kao tripartitni organ, može da se konstituiše samo uz učešće i trećeg socijalnog partnera - poslodavaca Sremske Mitrovice. Zbog toga je neophodno da hitno i odgovorno pristupe rešavanju problema svog organizovanja i predstavljanja.\nNa sastanku je, takođe, dogovoreno da koordinator aktivnosti priprema za konstituisanje Socijalno-ekonomskog saveta bude Nataša Sapun, predsednica Saveza samostalnih sindikata grada Sremske Mitrovice. Pravnu i operativnu podršku koordinatoru, kao i u drugim vojvođanskim sredinama, pružiće sekretar Pokrajinskog socijalno-ekonomskog saveta.


U21: Srbija – Litvanija (utorak, 18.30 sati) - Fudbalski klub Metalac Gornji Milanovac\nU21: Srbija – Litvanija (utorak, 18.30 sati)\nDatum Nedelja, 06 Septembar 2015 14:56\nMlada reprezentacija Srbije (igrači rođeni 1994. i mlađi) kreće u borbu za plasman na Evropsko prvenstvo, koje će se održati od 16. do 30.juna 2017.godine u Poljskoj.\n„Orlići“ kvalifikacije otvaraju u utorak (18,30) protiv vršnjaka iz Litvanije na stadionu „Metalac“ u Gornjem Milanovcu. S druge strane, momci sa Baltika već iza sebe imaju dva takmičarska meča i isto toliko poraza (bez postignutog gola).\nEvo igrača koji konkurišu za duel sa Litvanijom...\ngolmani: Stefan Čupić (OFK Beograd), Filip Manojlović (Bežanija), Boris Radunović (Atalanta, Italija);\nodbrana: Petar Golubović (Piza, Italija), Milan Gajić (Bordo, Francuska), Miloš Veljković (Totenhem, Engleska), Srđan Babić (Real Sosijedad, Španija), Vukašin Jovanović (Crvena zvezda), Radovan Pankov (Vojvodina), Nemanja Antonov (Grashopers, Švajcarska), Nemanja Nastić (Vojvodina);\nsredina terena: Saša Zdjelar (Olimpijakos, Grčka), Nemanja Maksimović (Astana, Kazahstan), Marko Grujić (Crvena zvezda), Saša Lukić (Partizan), Danilo Pantić (Vitese, Holandija), Luka Stojanović (Apolon, Kipar), Sergej Milinković-Savić (Lacio, Italija), Andrija Luković (PSV Ajndhoven);\nnapad: Uroš Đurđević (Palermo, Italija), Ognjen Ožegović (Vojvodina), Aleksandar Čavrić (Genk, Belgija), Fejsal Mulić (Minhen 1860, Nemačka).\nGeneracijski ovoj selekciji pripadaju Lazar Marković, Aleksandar Mitrović, Predrag Rajković i Andrija Živković, ali se oni nalaze na spisku selektora „A“ reprezentacije Srbije za duele protiv Jermenije i Francuske.\nPored Litvanije, Srbija će za rivale u drugoj kvalifikacionoj grupi imati Italiju, Sloveniju, Republiku Irsku i Andoru. Prvoplasirana selekcija izboriće direktan plasman na prvenstvo Evrope, dok će četiri najbolje drugoplasirane ekipe iz devet grupa igrati baraž za još dva preostala mesta koja vode na završni turnir. Ovo je prvo Evropsko prvenstvo za igrače do 21 godine na kojem će se na finalnom turniru pojaviti 12 najboljih ekipa!\nKarte za utakmicu Srbija – Litvanija biće u prodaji već od nedelje. Glavna biletarnica stadiona „Metalac“ (zapadna tribina) radiće u nedelju i ponedeljak (6. i 7.septembra) od 10 do 17 sati. Naravno, karte će moći da se kupe i na dan utakmice (utorak, 8.septembra), od 9 časova pa sve do početka meča.\nSever – 100 dinara\nIstok – 200 dinara\nZapad – 300 dinara\nKPE U21 / grupa 2 / SRBIJA – LITVANIJA / utorak, 8.septembar, 18.30 sati / stadion „Metalac“, G.Milanovac /\nNaslovna.U21: Srbija – Litvanija (utorak, 18.30 sati) Vrh strane


SEEbiz.eu / HR / Antić: Francuski EdF zainteresovan za projekte hidroenergetike u Srbiji\nAleksandar Antić Electricite de France Elektroprtivreda Srbije Jelena Matejić\nDatum objave: 19.03.2018. - 17:21:22\nBEOGRAD - Francuska energetska kompanije Electricite de France (EDF) zainteresovana je da sa Srbijom razvija projekte u oblasti hidroenergetike u Srbiji, izjavio je danas ministar rudarstva i energetike Aleksandar Antić posle sastanka s predstavnicima te kompanije.\n"Postoji veliko interesovanje da sa EDF-om radimo pre svega na projektima vezanim za unapredjenje naše prenosne distributivne mreže", rekao je Antić novinarima.\nSastanku su prisustvovali vršilac dužnosti generalnog direktora EPS-a Milorad Grčić i direktorka "Elektromreža Srbije" Jelena Matejić. Antić je naglasio da je dogovoreno da se intenzivira saradnja i određeno je ko će biti članovi stručnog tima.\nAntić je rekao i da je sa ambasadorom Francuske Frederikom Mondolinijem 18. januara potpisao sporazum kojim su odredjeni prioriteti buduće energetske saradnje, a tada je najavljena i poseta predstavnika EDF-a.\nMondolini je rekao da Francuska želi da pomogne ekonomski razvoj u Srbiji, kao i da su privrednici iz te zemlje zainteresovani za saradnju s firmama iz Srbije.


bg servis Arhive - Stranica 81 od 115 - Dan u Beogradu\nNaslovna » Arhive po tagovima: bg servis (strana 81)\nArhive po tagovima: bg servis\nElementarna nepogoda u Beogradu: Pomoć ugroženima\n16. maj 2014. BG servis Komentari su isključeni na Elementarna nepogoda u Beogradu: Pomoć ugroženima\nIzdate su direktive da se svi gradski resursi stave na raspolaganje za najugroženije gradske opštine Obrenovac, Grocku i Lazarevac i analizirane mere za pomoć tim opštinama.\nRHMZ ubuduće upozorava na toplotne talase\n5. maj 2014. BG servis Komentari su isključeni na RHMZ ubuduće upozorava na toplotne talase\nRepublički hidrometeorološki zavod (RHMZ) Srbije uveo je novu rubriku na svom sajtu pa će od sad da objavljuje najave približavanja toplotnih talasa koji mogu da ugroze zdravlje stanovništva.\nGradska čistoća: Ne ostavljajte smeće\n1. maj 2014. BG servis Komentari su isključeni na Gradska čistoća: Ne ostavljajte smeće\nJKP „Gradska čistoća“ apeluje na sugrađane koji će prvomajske praznike provesti na nekom od gradskih izletišta da iza sebe ne ostavljaju smeće, kako bi zelene površine ostale čiste i uredne.\nPočela dopuna Bus plus kartica za maj 2014.\n29. april 2014. BG servis Komentari su isključeni na Počela dopuna Bus plus kartica za maj 2014.\nDopuna personalizovanih Bus plus kartica za maj je počela, a korisnici javnog prevoza u Beogradu svoje kartice mogu da dopune na više od 2.000 prodajnih mesta.\nJavni čas za ulične zabavljače i artiste 9. i 10. maja\n25. april 2014. BG servis Komentari su isključeni na Javni čas za ulične zabavljače i artiste 9. i 10. maja\nJavni čas i ocenjivanje umetnika koji su konkurisali za ulične zabavljače i artiste održaće se 9. i 10. maja na Kalemegdanu, a ne 25. i 26. aprila kako je najavljeno.\n23. april 2014. BG servis Komentari su isključeni na Predsednik Skupštine grada Beograda – Nikola Nikodijević\nBeogradski maraton: Uklonite automobile sa trase trke\n23. april 2014. BG servis Komentari su isključeni na Beogradski maraton: Uklonite automobile sa trase trke\nBeogradski maraton biće održan u nedelju, 27. aprila.\nAkcija „Cvetna aleja Zemuna“\n22. april 2014. BG servis Komentari su isključeni na Akcija „Cvetna aleja Zemuna“\nOpština Zemun i ove godine organizuje tradicionalnu akciju „Cvetna aleja Zemuna“.\nPage 81 of 115« Prvo...506070«7980818283\t»\t90100110...Poslednje »


Vruće proleće u Zoni JUG - JUGPRESS\nZimski odmor predviđen za fudbalere je prošao i gotovo svi fudbalski klubovi počeli su sa pripremama za prolećni deo prvenstva.\nPo svemu sudeći, nastavak prolećnog dela prvenstva biće izuzetno uzbudljiv, kako u borbi za sam vrh tabele, tako i za očuvanje zonaškog statusa.\nOčigledno, biće vruće na fudbalskom jugu Srbije. Još letos, na osnovu odredaba člana 45. Statuta Fudbalskog saveza regiona istočne Srbije, na sednici Izvršnog odbora FSRIS, održanoj 21.jula 2018.godine u delu Obnavljanja liga, članom 78. predviđeno je da prvoplasirane ekipe iz zona,,Jug”, ,,Istok” i ,,Zapad” prelaze u viši stepen takmičenja u Srpskoj ligi ,,Istok”, a iz lige ispadaju klubovi koji su zauzeli 16.mesto na tabeli u zonama u kojima su se takmičili.\nNa pomenutoj sednici doneta je odluka i o formiranju četiri zona za takmičarsku 2019/2020.godinu i to: ,,Jug”, ,,Istok”, ,,Zapad” i ,,Centar”, i sve četiri ove zone imaće po 16 ekipa u takmičenju za bodove.\nU zonu ,,Jug” ulaze najbolje plasirani klubovi koji su zauzeli 1.mesto na tabelama Fudbalskog saveza Pčinjskog okruga, Fudbalskog saveza Jablaničkog okruga, Fudbalskog saveza Topličkog okruga i Okružne lige Kosova i Metohije.\nU napred navedene četiri fudbalske zone ulaze i klubovi koji se vraćaju iz Srpske lige ,,Istok”, a teritorijalno pripadaju predmetnim zonama.\nSa teritorije Fudbalskog saveza Jablaničkog okruga u zoni ,,Jug” učestvuju: Vlasina (Vlasotince), Pusta reka (Bojnik), Sloga (Leskovac), Budućnost (Orašje), Jedinstvo (Gornje Stopanje) i Jablanica (Medveđa).\nPočetak prolećne sezone ,,Jug” zakazan je za 9 i 10. mart, s tim što će se igrati jedno vanredno kolo u sredu 8.maja.\nPrvenstvena sezona završava se sa tridesetim kolom 9.juna.\nŠest ekipa sa teritorije Fudbalskog saveza Jablaničkog okruga bori se za bodove u zoni ,,Jug” i sve ekipe imaju dosta toga što ih brine u nastavku prvenstvene sezone.\nFudbaleri Pčinje iz Trgovišta ni krivi ni dužni zimovali su na prvom mestu sa dva boda viška od Vlasine, koja je drugoplasirana.\nBojnička Pusta reka je treća na tabeli i ima tri boda manje u odnosu na zonaša iz Trgovišta.\nPo ocenama dobrih prilika u zoni ,,Jug” ove tri prvoplasirane ekipe imaju najviše šansi i želje da se bore za prvo mesto koje vodi u Srpsku ligu ,,Istok”.\nRukovodstvo Pčinje iz male varošice Trgovišta već godinama pledira da se nađe među srpskoligašima.\nPrezimili su na prvom mestu, jer su na najbolji način iskoristili sve slabosti najbližih pratilaca.\nU zimskoj pauzi doveli su neka pojačanja sve u želji da ostvare do sada nemogući san a to je prelazak u viši rang.\nVlasotinačka Vlasina jesenas nije blistala, ali i pored evidentnih slabosti, ipak, su ,,Rosuljci” u samom vrhu sa realnim šansama da prvi u proleće stignu na cilj.\nNesporno je da ekipa ima potencijala, i da je sada u klubu potpuno nova atmosfera, tako da je sada na fudbalerima i stručnom štabu da na pravi način iskoriste sve svoje potencijale i vrate se tamo gde im je mesto a to je fudbalska pozornica srpskoligaškog ,,Istoka”.\nNi fudbaleri bojničke Puste reke nisu se odrekli želje da se plasiraju u viši rang.\nImaju veoma dobru i iskusnu ekipu, koja zna i ume da se prilagodi svakoj atmosferi i svakoj prilici.\nU zaostatku su tri boda za prvoplasiranom Pčinjom, što jasno govori da nisu u nekom velikom zaostatku, tako da i Pustorečani s pravom gaje aspiracije da budu najbolji na kraju sezone u zoni ,,Jug”.\nOstale četiri ekipe sa teritorije FSJO moraće od samog početka prolećne sezone da razmišaju o opstanku i da im prvenstveni cilj bude opstanak u zonskom stepenu takmičenja, bez obzira što je Propozicijama takmičenja predviđeno da samo jedna ekipa ide rang naniže.\nNa osnovu jesenjeg plasmana u Srpkoj ligi ,,Istok” fudbaleri Radana iz Lebana najozbiljniji su kandidati za ispadanje što bi značilo da dve ekipe iz zone ,,Jug” morale bi da se vrate u niži stepen takmičenja.\nLeskovačka Sloga se nalazi u sredini tabele sa 19 osvojenih bodova, a tu su blizu i Budućnost iz Orašja i Jedinstvo iz Gornjeg Stopanja sa po 17 bodova, dok je Jablanica iz Medveđe pretposlednja i ima tri boda više od posledenjeplasirane ekipe Mladosti iz Bosilegrada.\nZimski prelazni rok za fudbalere okončan je prošlog petka, ali fudbalska pijaca nije imala mnogo kvalitetnih igrača da ponudi, jer recidiv prošlosti nestručnog rada u klubovima uzeo je svoj danak.\nJednostavno nema dovoljan broj kvalitetnih igrača a pogotovo što neke ekipe u takmičarskom pogonu imaju samo seniore pa tako moraju do kvalitetnog igrača dolaze iz drugih sredina.\nJer u sopstvenom dvorištu nema ,,proizvodnje” mladih i talentovanih igrača, a takav sistem (ne)rada dođe uvek na kraju balade na naplatu.


Vučić: Izbori u roku, SNS u kampanji o budućnosti\nIzvor: Mondo, 09.Feb.2016, 13:33\nPredsednik Vlade Srbije Aleksandar Vučić najavio je da će vanredni parlamentarni izbori u Srbiji biti raspisani u roku, i najavio da će njegova Srpska napredna stranka u kampanji govoriti o planovima za budućnost.\n"Izbori će biti raspisani u roku, nećete dugo čekati na to. >> Pročitaj celu vest na sajtu Mondo << Na vreme smo svima najavili da imaju dovoljno vremena da se ujedine, da pripreme taktike za pobedu, a na narodu je da izabere", kazao je premijer novinarima posle sastanka sa ministrom spoljnih poslova Austrije Sebastijanom Kurcom.\nVučić je dodao da veruje da će građani Srbije izabrati "izvesnost i sigurnu budućnost".\n"Srpska napredna stranka će u kampanji da govori o planovima za budućnost", rekao je premijer.\nUpitan o sloganima političkih partija, Vučić je odogovorio da se "raduje onome što je video".\nOn je dodao da je uveren da austrijske prijatelje ne zanima ko će ovde da vlada, već koja politika će vladati, te da je siguran da će biti očuvani stabilnost i evropski put Srbije.\nRadio Televizija Vojvodine: "Izbori će biti raspisani u roku"